Euroopan talousyhteisön ja Egyptin arabitasavallan yhteistyösopimus - Pöytäkirja N:o 1 teknisestä ja rahoitusyhteistyöstä - Pöytäkirja N:o 2 käsitteen alkuperätuotteet määritelmästä ja hallinnollisen yhteistyön menetelmistä - Päätösasiakirja - Yhteiset julistukset - Yksipuoliset julistukset - Kirjeenvaihdot



Virallinen lehti nro L 266 , 27/09/1978 s. 0002 - 0103

Suomenk. erityispainos Alue 11 Nide 6 s. 0128

Ruotsink. erityispainos Alue 11 Nide 6 s. 0128

Kreikank. erityispainos: Luku 11 Nide 11 s. 0131

Espanjank. erityispainos: Luku 11 Nide 10 s. 0004

Portugalink. erityispainos: Luku 11 Nide 10 s. 0004



YHTEISTYÖSOPIMUS Euroopan talousyhteisön ja Egyptin arabitasavallan HÄNEN MAJESTEETTINSA BELGIAN KUNINGAS, HÄNEN MAJESTEETTINSA TANSKAN KUNINGATAR, SAKSAN LIITTOTASAVALLAN PRESIDENTTI, RANSKAN TASAVALLAN PRESIDENTTI, IRLANNIN PRESIDENTTI, ITALIAN TASAVALLAN PRESIDENTTI, HÄNEN KUNINKAALLINEN KORKEUTENSA LUXEMBURGIN SUURHERTTUA, HÄNEN MAJESTEETTINSA ALANKOMAIDEN KUNINGATAR, HÄNEN MAJESTEETTINSA ISON-BRITANNIAN JA POHJOIS-IRLANNIN YHDISTYNEEN KUNINGASKUNNAN KUNINGATAR ja EUROOPAN YHTEISÖJEN NEUVOSTO sekä EGYPTIN ARABITASAVALLAN PRESIDENTTI, jotka JOHDANTO-OSA HALUAVAT ilmaista keskinäisen tahtonsa ylläpitää ja lujittaa ystävällisiä suhteitaan Yhdistyneiden Kansakuntien peruskirjan periaatteita noudattaen, OVAT PÄÄTTÄNEET luoda laajan yhteistyön, joka edistää Egyptin taloudellista ja sosiaalista kehitystä ja yhteisön ja Egyptin välisten suhteiden lujittamista, OVAT VAKAASTI PÄÄTTÄNEET edistää, ottaen huomioon niiden kehityksen tason, yhteisön ja Egyptin välistä taloudellista ja kaupallista yhteistyötä ja taata sille vakaan perustan kansainvälisten velvoitteidensa mukaisesti, OVAT PÄÄTTÄNEET luoda uuden kehittyneiden ja kehitysmaiden välisten suhteiden mallin, joka on sopusoinnussa kansainvälisen yhteisön pyrkimyksen kanssa kohti oikeudenmukaisempaa ja tasapainoisempaa taloudellista järjestystä, TOTEAVAT, että Brysselissä 18 päivänä joulukuuta 1972 allekirjoitetun sopimuksen 17 artiklassa määrätään uuden laajapohjaisemman sopimuksen tekemisestä, ja OVAT PÄÄTTÄNEET tehdä tämän sopimuksen ja ovat tätä varten nimittäneet täysivaltaisiksi edustajikseen: HÄNEN MAJESTEETTINSA BELGIAN KUNINGAS: ulkoasiainministeri Renaat VAN ELSLANDEn; HÄNEN MAJESTEETTINSA TANSKAN KUNINGATAR: suurlähettiläs, ministeriön johtajan Jens CHRISTENSENin; SAKSAN LIITTOTASAVALLAN PRESIDENTTI: liittotasavallan ulkoasiainministerin Hans-Dietrich GENSCHERin; RANSKAN TASAVALLAN PRESIDENTTI: ulkoasiainministeri Louis de GUIRINGAUD'n; IRLANNIN PRESIDENTTI: ulkoasiainministeri Garret FITZGERALDin; ITALIAN TASAVALLAN PRESIDENTTI: ulkoasiainministeri Arnaldo FORLANIn; HÄNEN KUNINKAALLINEN KORKEUTENSA LUXEMBURGIN SUURHERTTUA: Luxemburgin suurherttuakunnan hallituksen pää- ja ulkoasiainministerin Gaston THORNin; HÄNEN MAJESTEETTINSA ALANKOMAIDEN KUNINGATAR: Alankomaiden kuningaskunnan ulkoasiainministerin Max van der STOELin; HÄNEN MAJESTEETTINSA ISON-BRITANNIAN JA POHJOIS-IRLANNIN YHDISTYNEEN KUNINGASKUNNAN KUNINGATAR: Ison-Britannian ja Pohjois-Irlannin yhdistyneen kuningaskunnan ulko- ja kansainyhteisöasiain ministerin, parlamentin jäsenen Anthony CROSLANDin; EUROOPAN YHTEISÖJEN NEUVOSTO: Euroopan yhteisöjen neuvoston puheenjohtajana toimivan, Ison-Britannian ja Pohjois-Irlannin yhdistyneen kuningaskunnan ulko- ja kansainyhteisöasiain ministerin, parlamentin jäsenen Anthony CROSLANDin; Euroopan yhteisöjen komission jäsenen Claude CHEYSSON'n; EGYPTIN ARABITASAVALLAN PRESIDENTTI: Egyptin arabitasavallan ulkomaankauppaministerin Zakareya Tawfik ABDEL-FATTAHin. 1 artikla Tämän Euroopan talousyhteisön ja Egyptin sopimuksen tavoitteena on edistää sopimuspuolten välistä kattavaa yhteistyötä, jolla on tarkoitus osaltaan edistää Egyptin taloudellista ja sosiaalista kehitystä ja sopimuspuolten välisten suhteiden lujittamista. Tätä varten vahvistetaan ja pannaan täytäntöön taloudellisen, teknisen ja rahoitusyhteistyön alaa sekä kaupan alaa koskevia määräyksiä ja toimia. I OSASTO TALOUDELLINEN, TEKNINEN JA RAHOITUSYHTEISTYÖ 2 artikla Yhteisö ja Egypti toteuttavat yhteistyön, jonka tavoitteena on edistää Egyptin kehittymistä täydentämällä maan pyrkimyksiä sekä lujittaa Egyptin ja yhteisön nykyisiä taloudellisia yhteyksiä mahdollisimman laajapohjaisesti osapuolten keskinäiseksi eduksi. 3 artikla Edellä 2 artiklassa tarkoitettua yhteistyötä toteutettaessa otetaan huomioon erityisesti: - Egyptin kehityssuunnitelmien ja -ohjelmien tavoitteet ja ensisijaiset seikat, - samansuuntaisista toimenpiteistä koostuvien toimien toteuttamisen merkitys, - Egyptin ja muiden valtioiden välisen alueellisen yhteistyön edistämisen merkitys. 4 artikla 1. Yhteisön ja Egyptin välisen yhteistyön tavoitteena on edistää erityisesti: - yhteisön osallistumista Egyptin pyrkimyksiin kehittää tuotantoa ja taloudellista infrastruktuuria sen talouden rakenteen monipuolistamiseksi. Tämän osallistumisen olisi liityttävä erityisesti Egyptin teollistamiseen ja maan maatalousalan nykyaikaistamiseen; - Egyptin vientituotteiden pitämistä kaupan ja niiden myynnin edistämistä; - teollista yhteistyötä, jonka tavoitteena on Egyptin teollisen tuotannon kehittäminen erityisesti toimenpiteillä, jotka: - edistävät yhteisön osallistumista Egyptin teollisen tuotannon kehittämisohjelmien toteuttamiseen, - edistävät yhteyksien ja tapaamisten järjestämistä yhteisön ja Egyptin teollisuuspolitiikasta vastuussa olevien henkilöiden sekä taloudellisten tukijoiden ja yritysten välillä tämän sopimuksen tavoitteiden mukaisesti ja siten, että teollisuuden alalla edistetään uusien suhteiden luomista, - helpottavat patenttien ja muun teollisen omaisuuden hankkimista edullisin ehdoin pöytäkirjan N:o 1 määräysten mukaisen rahoittamisen ja/tai yritysten ja yhteisössä olevien toimielinten kanssa tehtyjen muiden aiheellisten järjestelyjen avulla, - mahdollistavat muiden kuin tullien ja kiintiöiden kaltaisten sellaisten esteiden poistamisen, jotka voivat vaikeuttaa pääsyä kyseisille markkinoille, - yhteistyötä tieteen, teknologian ja ympäristönsuojelun alalla; - yhteisön yritysten osallistumista Egyptin voimavarojen tutkimus-, tuotanto- ja jalostusohjelmiin ja kaikkeen toimintaan, jolla näitä varoja hyödynnetään paikan päällä, sekä asianomaisten yritysten välisten tätä varten tekemien yhteistyö- ja investointisopimusten moitteetonta täytäntöönpanoa; - yhteistyötä kalastusalalla; - osapuolten keskinäisen edun mukaisten yksityisten sijoitusten kannustamista; - keskinäistä tietojenvaihtoa taloudellisesta ja rahoitusmarkkinoiden tilasta ja tämän tilan kehityksestä, joka on sopimuksen moitteettoman toiminnan kannalta tarpeen. 2. Sopimuspuolet voivat vahvistaa muita yhteistyön soveltamisen aloja. 5 artikla 1. Jotta tähän sopimukseen kirjatut tavoitteet saavutettaisiin, yhteistyöneuvosto vahvistaa määräajoin yhteistyön yleiset suuntaviivat. 2. Yhteistyöneuvoston tehtävänä on etsiä keinot ja menetelmät, joilla yhteistyö voidaan toteuttaa 4 artiklassa määrätyillä aloilla. Se on toimivaltainen tekemään tätä koskevia päätöksiä. 6 artikla Yhteisö osallistuu sellaisten toimenpiteiden rahoitukseen, jotka ovat omiaan edistämään Egyptin kehitystä, teknistä ja rahoitusyhteistyötä koskevassa pöytäkirjassa N:o 1 esitettyjen edellytysten mukaisesti, ottaen huomioon kolmenvälisen yhteistyön tarjoamat mahdollisuudet. 7 artikla Sopimuspuolet helpottavat keskinäisen etunsa mukaisten, sopimuksen soveltamisalaan kuuluvien yhteistyö- ja investointisopimusten moitteetonta täytäntöönpanoa. II OSASTO KAUPPA 8 artikla Kaupan alalla tämän sopimuksen tavoitteena on edistää sopimuspuolten välistä kauppaa ottaen huomioon niiden kehityksen taso ja tarve saavuttaa parempi kaupan tasapaino Egyptin kaupan kasvuvauhdin nopeuttamiseksi ja sen tuotteiden yhteisön markkinoille pääsyn edellytysten parantamiseksi. A. Teollisuustuotteet 9 artikla Jollei 13, 14 ja 16 artiklan määräyksistä muuta johdu, muiden kuin Euroopan talousyhteisön perustamissopimuksen liitteessä II ja tämän sopimuksen liitteessä A lueteltujen, Egyptistä peräisin olevien tuotteiden tuonti yhteisöön vapautetaan tulleista ja vaikutukseltaan vastaavista maksuista seuraavan aikataulun mukaisesti: >TAULUKON PAIKKA> 10 artikla 1. Jokaisen tuotteen osalta perustulleina, josta 9 artiklassa määrätyt alennukset lasketaan, ovat: - alkuperäinen yhteisö: 18 päivänä joulukuuta 1972 allekirjoitetun yhteisön ja Egyptin sopimuksen liitteen I määräysten mukaisesti Egyptiin 1 päivänä tammikuuta 1975 tosiasiallisesti sovelletut tullit; - Tanska, Irlanti ja Yhdistynyt kuningaskunta: Egyptiin 1 päivänä tammikuuta 1972 tosiasiallisesti sovelletut tullit. 2. Edellä 9 artiklan mukaisesti laskettuja alennettuja tulleja sovelletaan pyöristämällä ne ensimmäiseen desimaaliin. Jollei muuta johdu siitä, että yhteisö soveltaa liittymisehtoja ja perustamissopimusten muutoksia koskevan, 22 päivänä tammikuuta 1972 tehdyn asiakirjan 39 artiklan 5 kohtaa, sovelletaan 9 artiklaa Irlannin ja Yhdistyneen kuningaskunnan tullitariffin paljoustullien tai sekatullien paljousosan osalta pyöristämällä ne neljänteen desimaaliin. 11 artikla 1. Jos tulliin sisältyy protektiivinen ja fiskaalinen osa, 9 artiklan määräyksiä sovelletaan protektiiviseen osaan. 2. Yhdistynyt kuningaskunta korvaa fiskaaliset tullinsa ja näiden tullien fiskaalisen osan sisäisellä maksulla 10 artiklassa tarkoitetun liittymisehtoja ja perustamissopimusten muutoksia koskevan asiakirjan 38 artiklan määräysten mukaisesti. 12 artikla Muiden kuin Euroopan talousyhteisön perustamissopimuksen liitteessä II ja tämän sopimuksen liitteessä B lueteltujen, Egyptistä peräisin olevien tuotteiden tuonti yhteisöön vapautetaan määrällisistä rajoituksista ja vaikutukseltaan vastaavista toimenpiteistä sopimuksen voimaantulopäivänä. 13 artikla Egyptiin sovelletaan toimenpiteitä, joista määrätään 10 artiklassa tarkoitetun liittymisehtoja ja perustamissopimusten muutoksia koskevan asiakirjan pöytäkirjassa N:o 7 olevassa 1 artiklassa ja jotka koskevat moottoriajoneuvojen tuontia ja asennusteollisuutta Irlannissa. 14 artikla 1. Jäljempänä lueteltujen tuotteiden tuontiin sovelletaan vuotuisia kattoja, joiden ylittyessä kolmansiin maihin tosiasiallisesti sovellettavat tullit voidaan ottaa uudelleen käyttöön 2-6 kohdan määräysten mukaisesti, ja kunkin tuotteen osalta mainitaan sopimuksen voimaantulovuodeksi vahvistetut katot. >TAULUKON PAIKKA> 2. Seuraavasta vuodesta alkaen 1 kohdassa mainittuja kattoja korotetaan vuosittain 5 prosenttia. 3. Yhteisö varaa itselleen mahdollisuuden ottaa käyttöön uusia kattoja niiden tuotteiden osalta, jotka kuuluvat yhteisen tullitariffin alanimikkeeseen 28.40 B II (fosfaatit, myös polyfosfaatit, ei kuitenkaan ammonium) ja 76 ryhmään (alumiini). 4. Kun tämän artiklan soveltamisalaan kuuluvan tuotteen tuonnille vahvistettu katto saavutetaan, kyseisten tuotteiden tuonnista voidaan kantaa kolmansiin maihin tosiasiallisesti sovellettavia tulleja kalenterivuoden loppuun asti. 5. Kun jonkin tuotteen, johon kattoja sovelletaan, tuonti yhteisöön saavuttaa 75 prosenttia vahvistetusta määrästä, yhteisö ilmoittaa tästä yhteistyöneuvostolle. 6. Tässä artiklassa määrätyt katot poistetaan 31 päivään joulukuuta 1979 mennessä. 15 artikla 1. Yhteisö varaa itselleen mahdollisuuden muuttaa yhteisen tullitariffin nimikkeisiin ja alanimikkeisiin 27.10, 27.11 A ja B I, 27.12, 27.13 B ja 27.14 kuuluviin öljytuotteisiin soveltamaansa menettelyä, kun: - hyväksytään yhteinen öljytuotteiden alkuperän määritelmä, - tehdään päätöksiä yhteisen kauppapolitiikan osalta, tai - otetaan käyttöön yhteinen energiapolitiikka. 2. Tällöin yhteisö varmistaa, että näiden tuotteiden tuonti saa tässä sopimuksessa määrättyjä etuja vastaavat edut. Tämän kohdan määräyksiä sovellettaessa yhteistyöneuvostossa neuvotellaan toisen osapuolen pyynnöstä. 3. Jollei 1 kohdasta muuta johdu, tämän sopimuksen määräykset eivät vaikuta öljytuotteiden tuontiin sovellettavaan muuhun kuin tulleja koskevaan sääntelyyn. 16 artikla Liitteessä C lueteltujen, maataloustuotteiden jalostamisessa tuotettujen tavaroiden osalta 9 artiklassa tarkoitettuja alennuksia sovelletaan näiden tuotteiden yhteisöön tuonnista kannettavan maksun kiinteään osaan. B. Maataloustuotteet 17 artikla 1. Alennetaan tulleja jäljempänä lueteltujen Egyptistä peräisin olevien tuotteiden tuonnissa yhteisöön kunkin tuotteen osalta ilmaistujen prosenttien mukaisesti. >TAULUKON PAIKKA> 2. Edellä 1 kohdan määräyksiä sovelletaan yhteisen tullitariffin alanimikkeeseen 08.02 ex C kuuluviin tuoreisiin sitruunoihin, jos Egyptistä tuotujen sitruunoiden hinnat ovat yhteisön sisämarkkinoilla tulliselvityksen ja muiden tuontimaksujen kuin tullien vähentämisen jälkeen vähintään viitehinnan suuruiset, korotettuna viitehintaa koskevalla kolmansiin maihin tosiasiassa sovellettujen tullien vaikutuksella ja kiinteällä summalla, joka on 1,20 laskentayksikköä 100 kilogrammalta. 3. Edellä 2 kohdassa tarkoitettuja muita tuontimaksuja kuin tulleja ovat ne, jotka on määrätty tulohinnan laskemista varten hedelmä- ja vihannesalan yhteisestä markkinajärjestelystä annetussa neuvoston asetuksessa (ETY) N:o 1035/72. Kuitenkin 2 kohdassa tarkoitettujen muiden tuontimaksujen kuin tullien vähentämistä varten yhteisö varaa itselleen mahdollisuuden laskea vähennettävä määrä alkuperän mukaan siten, että vältetään ne vaikeudet, jotka voivat aiheutua näiden maksujen vaikutuksesta tulohintoihin. Asetuksen (ETY) N:o 1035/72 23 ja 28 artiklaa sovelletaan edelleen. 4. Poiketen 1 kohdasta Tanska, Irlanti ja Yhdistyneet kuningaskunnat voivat soveltaa 1 päivään tammikuuta 1978 yhteisen tullitariffin alanimikkeeseen 08.02 ex A kuuluvien tuoreiden appelsiinien ja yhteisen tullitariffin alanimikkeeseen 08.02 ex B kuuluvien mandariinien, myös tangeriinien ja satsumien, klementiinien, wilkingien ja muiden niiden kaltaisten sitrushedelmähybridien tuontiin tulleja, jotka eivät voi olla alempia kuin liitteessä D olevat tullit. 18 artikla Seuraaviin Egyptistä peräisin oleviin tuotteisiin sovelletaan niitä yhteisöön tuotaessa seuraavia tulleja: >TAULUKON PAIKKA> 19 artikla 1. Yhteisö toteuttaa kaikki tarvittavat toimenpiteet, jotta Egyptistä peräisin olevan, yhteisen tullitariffin nimikkeeseen 10.06 kuuluvan riisin tuontiin sovellettaisiin riisin yhteisestä markkinajärjestelystä annetun asetuksen (ETY) N:o 1418/76 11 artiklan mukaisesti laskettua maksua, alennettuna 3 kohdassa vahvistettujen edellytysten mukaisesti lasketulla määrällä. 2. Edellä 1 kohtaa sovelletaan 32 000 tonnin vuotuisen määrän rajoissa ja ainoastaan, jos Egypti soveltaa mainitussa kohdassa tarkoitettujen tuotteiden vientiin erityistä maksua, jonka määrä on sama kuin se, jolla tuontimaksua alennetaan, ja jos tämä maksu vaikuttaa yhteisöön tuotaessa noudatettaviin hintoihin. 3. Yhteisö vahvistaa neljästi vuodessa määrän, jolla tuontimaksua alennetaan. Se on 25 prosenttia viitekauden aikana sovellettujen tuontimaksujen keskimäärästä. Alennettava määrä samoin kuin tämän artiklan soveltamista koskevat yksityiskohtaiset säännöt vahvistetaan sopimuspuolten välisellä kirjeenvaihdolla. 4. Tässä artiklassa määrätyn menettelyn toiminnasta voidaan neuvotella yhteistyöneuvostossa. 20 artikla 1. Yhteisö toteuttaa kaikki tarvittavat toimenpiteet, jotta Egyptistä peräisin olevien, yhteisen tullitariffin alanimikkeeseen 23.02 A II kuuluvien leseiden, lesejauhon sekä viljan seulomisessa, jauhamisessa tai muussa käsittelyssä syntyneiden muiden jätetuotteiden tuontiin yhteisöön sovellettaisiin jalostettujen vilja- ja riisituotteiden tuontija vientijärjestelmästä annetun asetuksen (ETY) N:o 2744/75 2 artiklan säännösten mukaisesti laskettua maksua, alennettuna kiinteällä summalla, joka on 60 prosenttia tuontimaksun muuttuvasta maksuosasta. 2. Edellä 1 kohdan määräyksiä sovelletaan, jos Egypti soveltaa mainitussa kohdassa tarkoitettujen tuotteiden vientiin erityistä maksua, jonka määrä on sama kuin se, jolla tuontimaksua alennetaan, ja jos tämä maksu vaikuttaa yhteisöön tuotaessa noudatettaviin hintoihin. 3. Tämän artiklan soveltamista koskevat yksityiskohtaiset säännöt vahvistetaan yhteisön ja Egyptin välisellä kirjeenvaihdolla. 4. Tässä artiklassa määrätyn menettelyn toiminnasta neuvotellaan yhteistyöneuvostossa toisen sopimuspuolen pyynnöstä. 21 artikla 1. Edellä 17 artiklassa määrättyjä alentamisprosentteja sovelletaan kolmansiin valtioihin tosiasiallisesti sovellettaviin tulleihin. 2. Tanskan, Irlannin ja Yhdistyneen kuningaskunnan toteuttamiin alennuksiin perustuvat tullit eivät kuitenkaan saa missään tapauksessa olla alempia kuin ne tullit, joita nämä valtiot soveltavat alkuperäiseen yhteisöön. 3. Edellä 1 kohdasta poiketen, jos kyseisen kohdan soveltaminen on omiaan johtamaan tilapäisiin poikkeamiin lähentämisestä lopulliseen tulliin, Tanska, Irlanti ja Yhdistynyt kuningaskunta voivat pitää tullinsa voimassa siihen asti, kunnes näiden tullien taso on saavutettu lopulliseen tulliin lähentämisen yhteydessä, tai ne voivat tarvittaessa soveltaa myöhemmän lähentämisen mukaista tullia heti, kun tämä lähentäminen saavuttaa tai ylittää mainitun tason. 4. Edellä 17 artiklan määräysten mukaisesti laskettuja alennettuja tulleja sovelletaan pyöristämällä ne ensimmäiseen desimaaliin. Jollei muuta johdu siitä, että yhteisö soveltaa 10 artiklassa tarkoitetun liittymisehtoja ja perustamissopimusten muutoksia koskevan asiakirjan 39 artiklan 5 kohtaa, alennettuja tulleja sovelletaan Irlannin ja Yhdistyneen kuningaskunnan tullitariffin paljoustullien tai sekatullien paljousosan osalta pyöristämällä ne neljänteen desimaaliin. 5. Tuontimaksuna, josta uudet jäsenvaltiot laskevat 19 artiklassa määrätyn alentamisen, on tuontimaksu, jota ne kulloinkin soveltavat kolmansiin maihin. 6. Edellä 19 artiklassa tarkoitetun maksun muuttuva maksuosa lasketaan uusissa jäsenvaltioissa ottaen huomioon kolmansiin maihin tosiasiallisesti sovellettavat prosentit. 22 artikla 1. Jos erityislainsäädäntöä annetaan yhteisön yhteisen maatalouspolitiikan toteuttamisen tai voimassa olevan lainsäädännön muuttamisen vuoksi tai jos maatalouspolitiikan toteuttamista koskevia määräyksiä muutetaan tai kehitetään, yhteisö voi muuttaa sopimuksessa määrättyä menettelyä kyseisten tuotteiden osalta. Tällöin yhteisö ottaa aiheellisella tavalla huomioon Egyptin edut. 2. Jos yhteisö 1 kohdan mukaisesti muuttaa tässä sopimuksessa määrättyä menettelyä Euroopan talousyhteisön perustamissopimuksen liitteeseen II kuuluvien tuotteiden osalta, se myöntää Egyptistä tapahtuvalle tuonnille tässä sopimuksessa määrättyä etua vastaavan edun. 3. Tämän artiklan soveltamisesta voidaan neuvotella yhteistyöneuvostossa. C. Yhteiset määräykset 23 artikla 1. Tässä sopimuksessa tarkoitettuihin Egyptistä peräisin oleviin tuotteisiin ei voida soveltaa niitä yhteisöön tuotaessa suotuisampaa kohtelua kuin minkä yhteisön jäsenvaltiot myöntävät toisilleen. 2. Edellä 1 kohdan määräyksiä sovellettaessa ei oteta huomioon tulleja ja vaikutukseltaan vastaavia maksuja, jotka johtuvat 10 artiklassa tarkoitetun liittymisehtoja ja perustamissopimusten muutoksia koskevan asiakirjan 32, 36 ja 59 artiklan soveltamisesta. 24 artikla 1. Jollei rajakauppaa koskevista erityismääräyksistä muuta johdu, Egypti myöntää yhteisölle kaupan alalla vähintään yhtä suotuisan kohtelun kuin sen, jota se soveltaa etuuskohteluun oikeutettuun valtioon. 2. Edellä 1 kohdan määräyksiä ei sovelleta pidettäessä tulliliittoja tai vapaakauppaalueita voimassa tai niitä perustettaessa. 3. Lisäksi Egypti voi poiketa 1 kohdan määräyksistä, kun toteutetaan toimenpiteitä alueellisen taloudellisen yhdentymisen edistämiseksi tai kehitysmaiden hyväksi. Näistä toimenpiteistä ilmoitetaan yhteisölle. 25 artikla 1. Sopimuspuolet antavat tätä sopimusta allekirjoitettaessa toisilleen tiedoksi kauppaan soveltamaansa järjestelmää koskevat määräykset. 2. Egyptillä on oikeus yhteisöön soveltamassaan kauppajärjestelmässä ottaa käyttöön uusia tulleja ja vaikutukseltaan vastaavia maksuja tai uusia määrällisiä rajoituksia ja vaikutukseltaan vastaavia toimenpiteitä sekä korottaa niitä tulleja ja maksuja tai lisätä niitä määrällisiä rajoituksia ja vaikutukseltaan vastaavia toimenpiteitä, joita sovelletaan yhteisöstä peräisin oleviin tai sinne tarkoitettuihin tuotteisiin, jos tällaiset toimenpiteet ovat sen teollistumisen tai kehityksen vuoksi tarpeen. Näistä toimenpiteistä ilmoitetaan yhteisölle. Näitä toimenpiteitä sovellettaessa yhteistyöneuvostossa käydään neuvotteluja toisen sopimuspuolen pyynnöstä. 26 artikla Kun Egypti soveltaa oman lainsäädäntönsä mukaisesti tiettyyn tuotteeseen määrällisiä rajoituksia kiintiöiden tai valuutan saamista koskevien määräysten muodossa, se kohtelee yhteisöä yhtenä kokonaisuutena. 27 artikla Sopimuksen 46 artiklassa määrättyjen tarkastelujen aikana sopimuspuolet etsivät mahdollisuuksia poistaa edel leen kaupan esteitä ottaen samalla huomioon Egyptin kehittämisen vaatimukset. 28 artikla Tämän osaston soveltamista varten pöytäkirjassa N:o 2 määrätään alkuperäsäännöistä. 29 artikla Jos sopimuspuolten tullitariffinimikkeistöä muutetaan tässä sopimuksessa tarkoitettujen tuotteiden osalta, yhteistyöneuvosto voi mukauttaa näiden tuotteiden tariffinimikkeistöä näihin muutoksiin. 30 artikla Sopimuspuolet pidättyvät kaikkien veronluonteisten toimenpiteiden tai käytäntöjen soveltamisesta, jotka suoraan tai välillisesti saattavat sopimuspuolen tuotteet ja vastaavat toisen sopimuspuolen alkuperätuotteet keskenään eriarvoiseen asemaan. Tuotteita toisen sopimuspuolen alueelle vietäessä sisäisten maksujen palautus ei saa olla suurempi kuin tuotteista sisäisesti peritty välitön tai välillinen maksu. 31 artikla Sellaisiin kauppatoimiin liittyvät maksut, jotka on suoritettu ulkomaankauppaa ja valuutanvaihtoa koskevan lainsäädännön mukaisesti, sekä näiden maksujen siirrot yhteisön jäsenvaltioon, jossa velkoja asuu, tai Egyptiin, vapautetaan kaikista rajoituksista. 32 artikla Tämä sopimus ei estä sellaisia tuontia, vientiä tai kauttakuljetusta koskevia kieltoja tai rajoituksia, jotka ovat perusteltuja julkisen moraalin, yleisen järjestyksen tai turvallisuuden kannalta, ihmisten, eläinten tai kasvien terveyden ja elämän suojelemiseksi, taiteellisten, historiallisten tai arkeologisten kansallisaarteiden suojelemiseksi taikka henkisen, teollisen ja kaupallisen omaisuuden suojelemiseksi, eikä kultaa ja hopeaa koskevien säädösten soveltamista. Nämä kiellot tai rajoitukset eivät kuitenkaan saa olla keino mielivaltaiseen syrjintään tai sopimuspuolten välisen kaupan peiteltyyn rajoittamiseen. 33 artikla 1. Jos toinen sopimuspuolista toteaa, että sen ja toisen sopimuspuolen välisissä suhteissa harjoitetaan polkumyyntiä, se voi noudattaen 35 artiklassa määrättyjä menettelyjä ja edellytyksiä toteuttaa polkumyynnin vastaisia toimenpiteitä tullitariffeja ja kauppaa koskevan yleissopimuksen 6 artiklan soveltamista koskevan sopimuksen mukaisesti. 2. Jos toimenpiteet kohdistuvat palkkioihin ja tukiin, sopimuspuolet sitoutuvat noudattamaan tullitariffeja ja kauppaa koskevan yleissopimuksen 6 artiklan määräyksiä. 34 artikla Jos jollakin talouden alalla syntyy vakavia häiriöitä tai vaikeuksia, jotka voivat johtaa taloudellisen tilanteen vakavaan heikentymiseen jollakin alueella, asianomainen sopimuspuoli voi toteuttaa tarvittavat suojatoimenpiteet 35 artiklassa määrättyjä edellytyksiä ja menettelyjä noudattaen. 35 artikla 1. Jos sopimuspuoli soveltaa sellaisen tuotteen tuontiin, joka voi aiheuttaa 34 artiklassa tarkoitettuja vaikeuksia, hallinnollista menettelyä, jonka tarkoituksena on saada nopeasti tietoja kaupan kehityksestä, se ilmoittaa tästä toiselle sopimuspuolelle. 2. Edellä 33 ja 34 artiklassa tarkoitetuissa tapauksissa ennen siinä määrättyjen toimenpiteiden toteuttamista tai 3 kohdan b alakohdassa tarkoitetuissa tapauksissa heti, kun se on mahdollista, kyseinen sopimuspuoli antaa yhteistyöneuvostolle kaikki ne tarvittavat tiedot, jotka ovat tarpeen tilanteen tarkastelemiseksi perusteellisesti sopimuspuolille hyväksyttävän ratkaisun löytämiseksi. Ensisijaisesti on valittava sellaisia toimenpiteitä, jotka aiheuttavat mahdollisimman vähän häiriötä tämän sopimuksen toiminnalle. Nämä toimenpiteet eivät saa olla laajempia kuin on ehdottomasti tarpeen syntyneiden vaikeuksien poistamiseksi. Suojatoimenpiteistä ilmoitetaan viipymättä yhteistyöneuvostolle, ja niistä neuvotellaan yhteistyöneuvostossa mä äräajoin erityisesti niiden poistamiseksi heti, kun olosuhteet sen sallivat. 3. Edellä 2 kohdan panemiseksi täytäntöön sovelletaan seuraavia määräyksiä: a) edellä 33 ja 34 artiklan osalta yhteistyöneuvostossa neuvotellaan etukäteen, ennen kuin asianomainen sopimuspuoli toteuttaa aiheelliset toimenpiteet; b) jos poikkeuksellisten olosuhteiden vuoksi on tarpeen toimia viipymättä ilman etukäteistä tarkastelua, asianomainen sopimuspuoli voi 33 ja 34 artiklassa tarkoitetuissa tilanteissa soveltaa viipymättä suojatoimenpiteitä, jotka ovat ehdottomasti tarpeen tilanteen korjaamiseksi. 36 artikla Jos yhdellä tai useammalla yhteisön jäsenvaltiolla tai Egyptillä on vakavia maksutasettaan koskevia vaikeuksia tai tällaiset vaikeudet uhkaavat sitä vakavasti, asianomainen sopimuspuoli voi toteuttaa tarvittavat suojatoimenpiteet. Ensisijaisesti on valittava sellaisia toimenpiteitä, jotka aiheuttavat mahdollisimman vähän häiriötä tämän sopimuksen toiminnalle. Niistä ilmoitetaan viipymättä toiselle sopimuspuolelle ja niistä neuvotellaan yhteistyöneuvostossa määräajoin erityisesti niiden poistamiseksi heti, kun olosuhteet sen sallivat. III OSASTO YLEISET MÄÄRÄYKSET JA LOPPUMÄÄRÄYKSET 37 artikla 1. Perustetaan yhteistyöneuvosto, joka käyttää päätösvaltaa tässä sopimuksessa vahvistettujen tavoitteiden toteuttamiseksi ja siinä määrätyissä tapauksissa. Tehdyt päätökset velvoittavat sopimuspuolia, joiden on toteutettava niiden täytäntöönpanon edellyttämät toimenpiteet. 2. Yhteistyöneuvosto voi myös antaa päätöslauselmia, suosituksia tai lausuntoja, joita se pitää yhteisten tavoitteiden saavuttamisen ja sopimuksen moitteettoman toiminnan kannalta tarpeellisina. 3. Yhteistyöneuvosto vahvistaa työjärjestyksensä. 38 artikla 1. Yhteistyöneuvosto muodostuu yhteisön ja sen jäsenvaltioiden edustajista sekä Egyptin edustajista. 2. Yhteistyöneuvosto tekee päätöksensä yhteisön ja Egyptin välisellä yhteisellä sopimuksella. 39 artikla 1. Kumpikin sopimuspuoli toimii vuorollaan yhteistyöneuvoston puheenjohtajana työjärjestyksessä määrättävien yksityiskohtaisten sääntöjen mukaisesti. 2. Yhteistyöneuvosto kokoontuu kerran vuodessa puheenjohtajansa aloitteesta. Se kokoontuu lisäksi aina, kun erityinen tarve vaatii toisen sopimuspuolen pyynnöstä työjärjestyksessä määrättävien edellytysten mukaisesti. 40 artikla 1. Yhteistyöneuvosto voi päättää perustaa komiteoita avustamaan itseään tehtävien hoitamisessa. 2. Yhteistyöneuvosto vahvistaa työjärjestyksessään näiden komiteoiden kokoonpanon, tehtävät ja toiminnan. 41 artikla Yhteistyöneuvosto toteuttaa kaikki tarvittavat toimenpiteet helpottaakseen yhteistyötä ja tarvittavia yhteyksiä Euroopan parlamentin ja Egyptin parlamentin edustajien välillä. 42 artikla Kumpikin sopimuspuoli antaa toisen sopimuspuolen pyynnöstä kaikki tarpeelliset tiedot tekemistään sopimuksista, joissa on tariffeja tai kauppaa koskevia määräyksiä, ja tullitariffiinsa tai ulkomaankauppajärjestelmään tekemistään muutoksista. Jos näillä muutoksilla tai näillä sopimuksilla on välitön ja erityinen vaikutus tämän sopimuksen toimintaan, yhteistyöneuvostossa käydään aiheelliset neuvottelut toisen osapuolen pyynnöstä sopimuspuolten etujen ottamiseksi huomioon. 43 artikla 1. Sopimuspuolet toteuttavat kaikki yleiset ja erityiset toimenpiteet, jotka ovat aiheellisia tähän sopimukseen perustuvien velvoitteiden täyttämiseksi. Ne huolehtivat sopimuksen tavoitteiden toteuttamisesta. 2. Jos sopimuspuoli arvioi, että toinen sopimuspuoli ei ole täyttänyt jotakin tähän sopimukseen perustuvaa velvoitettaan, se voi toteuttaa aiheelliset toimenpiteet. Se toimittaa etukäteen yhteistyöneuvostolle kaikki tarvittavat tiedot tilanteen tarkastelemiseksi perusteellisesti sopimuspuolille hyväksyttävän ratkaisun löytämiseksi. Ensisijaisesti on valittava sellaisia toimenpiteitä, jotka aiheuttavat mahdollisimman vähän häiriötä tämän sopimuksen toiminnalle. Niistä ilmoitetaan viipymättä yhteistyöneuvostolle ja toisen sopimuspuolen pyynnöstä niistä neuvotellaan yhteistyöneuvostossa. 44 artikla Tämän sopimuksen määräykset eivät estä sopimuspuolta toteuttamasta toimenpiteitä, jotka: a) se arvioi tarpeellisiksi estääkseen keskeisten turvallisuusetujensa vastaisen tietojen paljastamisen; b) liittyvät aseiden, ammusten tai sotatarvikkeiden kauppaan tai sellaiseen tutkimustai kehitystyöhön tai tuotantoon, jotka ovat puolustustarkoituksiin välttämättömiä, jos nämä toimenpiteet eivät heikennä sellaisten tuotteiden kilpailun edellytyksiä, joita ei ole tarkoitettu nimenomaan sotilaalliseen käyttöön; c) se arvioi turvallisuutensa kannalta tärkeiksi sodan tai vakavan kansainvälisen jännitystilan aikana. 45 artikla Tämän sopimuksen soveltamisaloilla: - Egyptin yhteisöön soveltama menettely ei saa johtaa minkäänlaiseen syrjintään yhteisön jäsenvaltioiden välillä tai niiden kansalaisten tai yhtiöiden välillä. - yhteisön Egyptiin soveltama menettely ei saa johtaa minkäänlaiseen syrjintään Egyptin kansalaisten tai yhtiöiden välillä. 46 artikla Sopimuspuolet tarkastelevat sopimuksen tuloksia sekä mahdollisia parannuksia, joita jompikumpi voi tehdä 1 päivästä tammikuuta 1980 ja 1 päivästä tammikuuta 1985, sopimuksen toiminnan aikana saatujen kokemuksien ja siinä vahvistettujen tavoitteiden perusteella noudattaen menettelyä, jonka mukaisesti itse sopimus neuvoteltiin, ensimmäisen kerran vuoden 1979 alusta alkaen ja sen jälkeen vuoden 1984 alusta alkaen. 47 artikla Pöytäkirjat N:o 1 ja 2 sekä liitteet A, B, C ja D ovat erottamaton osa sopimusta. Julistukset ja kirjeenvaihto ovat päätösasiakirjassa, joka on erottamaton osa sopimusta. 48 artikla Kumpikin sopimuspuoli voi irtisanoa tämän sopimuksen ilmoittamalla siitä toiselle sopimuspuolelle. Tämän sopimuksen voimassaolo päättyy kahdentoista kuukauden kuluttua tästä ilmoituksesta. 49 artikla Tätä sopimusta sovelletaan alueilla, joilla sovelletaan Euroopan talousyhteisön perustamissopimusta siinä määrättyjen edellytysten mukaisesti, sekä Egyptin arabitasavallan alueella. 50 artikla Tämä sopimus on laadittu kahtena kappaleena englannin, hollannin, italian, ranskan, saksan, tanskan ja arabian kielellä kaikkien näiden tekstien ollessa yhtä todistusvoimaiset. 51 artikla Sopimuspuolet hyväksyvät tämän sopimuksen omien menettelyjensä mukaisesti. Tämä sopimus tulee voimaan ensimmäisessä kohdassa tarkoitettujen menettelyjen suorittamista koskevan ilmoituksen tekopäivästä seuraavan toisen kuukauden ensimmäisenä päivänä. Samana päivänä päättyy 18 päivänä joulukuuta 1972 allekirjoitetun Euroopan talousyhteisön ja Egyptin arabitasavallan sopimuksen voimassaolo. Til bekræftelse heraf har undertegnede befuldmægtigede underskrevet denne aftale. Zu Urkund dessen haben die unterzeichneten Bevollmächtigten ihre Unterschriften unter dieses Abkommen gesetzt. In witness whereof, the undersigned Plenipotentiaries have affixed their signatures below this Agreement. En foi de quoi, les plénipotentiaires soussignés ont apposé leurs signatures au bas du présent accord. In fede di che, i plenipotenziari sottoscritti hanno apposto le loro firme in calce al presente accordo. Ten blijke waarvan de ondergetekende gevolmachtigden hun handtekening onder deze Overeenkomst hebben gesteld. >VIITTAUS FILMIIN> Udfærdiget i Bruxelles, den attende januar nitten hundrede og syvoghalvfjerds. Geschehen zu Brüssel am achtzehnten Januar neunzehnhundertsiebenundsiebzig. Done at Brussels on the eighteenth day of January in the year one thousand nine hundred and seventy-seven. Fait à Bruxelles, le dix-huit janvier mil neuf cent soixante-dix-sept. Fatto a Bruxelles, addì diciotto gennaio millenovecentosettantasette. Gedaan te Brussel, de achttiende januari negentienhonderd zevenenzeventig. >VIITTAUS FILMIIN> Pour Sa Majesté le roi des Belges Voor Zijne Majesteit de Koning der Belgen >VIITTAUS FILMIIN> For Hendes Majestæt dronningen af Danmark >VIITTAUS FILMIIN> Für den Präsidenten der Bundesrepublik Deutschland >VIITTAUS FILMIIN> Pour le président de la République française >VIITTAUS FILMIIN> For the President of Ireland >VIITTAUS FILMIIN> Per il presidente della Repubblica italiana >VIITTAUS FILMIIN> Pour Son Altesse Royale le grand-duc de Luxembourg >VIITTAUS FILMIIN> Voor Hare Majesteit de Koningin der Nederlanden >VIITTAUS FILMIIN> For Her Majesty the Queen of the United Kingdom of Great Britain and Northern Ireland >VIITTAUS FILMIIN> For Rådet for De Europæiske Fællesskaber Für den Rat der Europäischen Gemeinschaften For the Council of the European Communities Pour le Conseil des Communautés européennes Per il Consiglio delle Comunità europee Voor de Raad van de Europese Gemeenschappen >VIITTAUS FILMIIN> LIITE A 9 artiklassa tarkoitetut, tämän sopimuksen mukaiseen menettelyyn kuulumattomat tuotteet >TAULUKON PAIKKA> LIITE B 12 artiklassa tarkoitettuun menettelyyn kuulumattomat tuotteet >TAULUKON PAIKKA> LIITE C 16 artiklassa tarkoitetut tuotteet >TAULUKON PAIKKA> LIITE D Vähimmäisjäännöstullit, joita voidaan kantaa 17 artiklan 4 kohdan mukaisesti > TAULUKON PAIKKA> >TAULUKON PAIKKA> >TAULUKON PAIKKA> PÖYTÄKIRJA N:o 1 teknisestä ja rahoitusyhteistyöstä 1 artikla Yhteisö osallistuu teknisen ja rahoitusyhteistyön osalta sellaisten toimien rahoitukseen, jotka ovat omiaan osaltaan edistämään Egyptin taloudellista ja sosiaalista kehitystä. 2 artikla 1. Edellä 1 artiklassa täsmennettyihin tarkoituksiin voidaan 31 päivänä lokakuuta 1981 päättyvän jakson aikana sitoa 170 miljoonan Euroopan laskentayksikön kokonaismäärä seuraavasti: a) 93 miljoonaa Euroopan laskentayksikköä lainoina Euroopan investointipankilta, jäljempänä "pankki", sen omista varoista sen perussäännössä määrättyjen edellytysten mukaisesti; b) 14 miljoonaa Euroopan laskentayksikköä erityisehtoja sisältävinä lainoina; c) 63 miljoonaa Euroopan laskentayksikköä yhteisön budjettivaroista tukina, joita ei makseta takaisin. Avustuksista riskipääoman muodostamiseen b alakohdassa osoitetusta määrästä voidaan määrätä. 2. Edellä 1 kohdan a alakohdassa tarkoitettuihin lainoihin sisältyy yleensä enintään 2 prosentin korkotuki, joka rahoitetaan 1 kohdan c alakohdassa tarkoitetuin varoin. 3 artikla 1. Edellä 2 artiklassa tarkoitettu kokonaismäärä käytetään seuraavien toimien rahoittamiseen tai niiden rahoittamiseen osallistumiseen: - tuotannon ja talouden infrastruktuurin alan investointihankkeet, joiden tarkoituksena on erityisesti monipuolistaa Egyptin talouden rakennetta ja edistää erityisesti sen teollistumista ja maatalouden nykyaikaistamista, - Egyptin suunnittelemia investointihankkeita valmistava tai niitä täydentävä tekninen yhteistyö, - koulutusalan teknisen yhteistyön toimet. 2. Yhteisön tuki on tarkoitettu kattamaan hyväksyttyjen hankkeiden tai toimien toteuttamiseksi välttämättömät menot. Sitä ei voida käyttää kattamaan juoksevia hallinnosta, kunnossapidosta ja toiminnasta johtuvia menoja. 4 artikla Edellä 3 artiklassa tarkoitettujen hankkeiden ja toimien rahoittamisen tai rahoittamiseen osallistumisen edellytykset määritetään, ottaen huomioon 2 ja 6 artiklan määräykset, kunkin hankkeen tai toimen luonteen tai erityisominaisuuksien mukaan. 5 artikla 1. Kunkin eri tukimuodon osalta vuosittain sidottavat määrät on jaettava mahdollisimman tasaisesti koko sille ajalle, jona tätä pöytäkirjaa sovelletaan. Kuitenkin ensimmäisen soveltamisjakson aikana sitoumusten määrä voi olla kohtuuden rajoissa suhteellisesti suurempi. 2. Varat, joita ei ole sidottu 2 artiklan 1 kohdassa tarkoitetun jakson päättyessä, käytetään loppuun tässä pöytäkirjassa määrättyjen edellytysten mukaisesti. 6 artikla 1. Pankin omista varoistaan myöntämiin lainoihin sisältyy laina-aikaa koskevia ehtoja, jotka vahvistetaan niiden hankkeiden taloudellisen ja rahoituksellisen luonteen perusteella, joihin lainat on tarkoitettu. Korkoprosenttina on pankin kutakin lainasopi- musta allekirjoitettaessa soveltama korkoprosentti, jollei 2 artiklan 2 kohdassa tarkoitetusta korkotuesta muuta johdu. 2. Erityisehtoja sisältävät lainat myönnetään 40 vuodeksi, ja niihin sisältyy 10 vuoden kuoletuksen lykkäys. Niiden korko vahvistetaan 1 prosentiksi. 3. Lainat voidaan myöntää Egyptin valtion tai soveltuvien Egyptin toimielinten välityksellä, jos ne lainaavat varat edelleen edunsaajille ehdoilla, jotka vahvistetaan yhteisymmärryksessä yhteisön kanssa hankkeiden taloudellisen ja rahoituksellisen luonteen perusteella. 7 artikla Yhteisön tuki tiettyjen hankkeiden rahoitukseen voidaan Egyptin suostumuksella antaa osallistumalla rahoitukseen, jossa voivat olla mukana erityisesti Egyptin, jäsenvaltioiden tai kolmansien valtioiden luotto- ja kehittämistoimielimet ja -laitokset sekä kansainväliset rahoituslaitokset. 8 artikla Teknisen ja rahoitusyhteistyön etuja voivat saada: a) yleisesti: - Egyptin valtio; b) Egyptin hallituksen suostumuksella sen hyväksymiin hankkeisiin tai toimiin: - Egyptin julkiset kehittämislaitokset, - yksityiset toimielimet, jotka edistävät Egyptissä taloudellista ja sosiaalista kehitystä, - yritykset, jotka toimivat teollisten ja kaupallisten toimintatapojen mukaisesti ja jotka ovat Egyptin lainsäädännön mukaisesti yhtiöitä, - sellaisten tuottajien yhteenliittymät, jotka ovat Egyptin kansalaisia, tai jos tällaisia yhteenliittymiä ei ole, poikkeuksellisesti nämä tuottajat itse, - apurahan saajat ja harjoittelijat, jotka Egypti on lähettänyt 3 artiklassa tarkoitettujen koulutustoimien mukaisesti. 9 artikla 1. Sopimuksen tultua voimaan yhteisö ja Egypti vahvistavat yhteisellä sopimuksella teknisen ja rahoitusyhteistyön erityistavoitteet Egyptin kehittämissuunnitelmassa vahvistettujen ensisijaisten seikkojen mukaan. Näitä tavoitteita voidaan tarkistaa yhteisellä sopimuksella, jotta Egyptin taloudellisen tilanteen muutokset tai sen kehittämissuunnitelmassa määritettyjen tavoitteiden tai ensisijaisten seikkojen muutokset otetaan huomioon. 2. Edellä 1 kohdan mukaisesti vahvistetuissa rajoissa teknistä ja rahoitusyhteistyötä sovelletaan Egyptin tai muiden tämän maan hyväksymien edunsaajien suunnittelemiin hankkeisiin ja toimiin. 10 artikla 1. Edellä 8 artiklan a alakohdassa tarkoitettu edunsaaja tai Egyptin suostumuksella 8 artiklan b alakohdassa tarkoitetut edunsaajat esittävät yhteisölle asiakirjan jokaisen tämän pöytäkirjan mukaisen rahoitushakemuksen osalta. 2. Yhteisö arvioi rahoitushakemuksia Egyptin valtion ja edunsaajien kanssa yhteistyössä 9 artiklan 1 kohdassa tarkoitettujen tavoitteiden mukaisesti ja ilmoittaa niille, onko niiden hakemukset hyväksytty. 11 artikla Egypti tai muut tämän pöytäkirjan 8 artiklassa tarkoitetut edunsaajat ovat vastuussa niiden toimien toteuttamisesta, hallinnosta ja hoitamisesta, joita rahoitetaan tämän pöytäkirjan mukaisesti. Yhteisö varmistaa, että rahoitustukea käytetään sovitun kohdentamisen mukaisesti ja mahdollisimman taloudellisesti. 12 artikla 1. Niitä toimintoja koskeviin tarjouskilpailuihin, tarjouspyyntöihin, urakoihin ja sopimuksiin, joiden rahoituksesta yhteisö huolehtii, saa osallistua yhtäläisin ehdoin jokainen jäsenvaltion tai Egyptin luonnollinen henkilö tai oikeushenkilö. 2. Jotta edistetään Egyptin yritysten osallistumista rakennusurakoiden toteuttamiseen, voidaan yhteisön toimivaltaisen elimen ehdotuksesta järjestää nopeutettu tarjouspyyntömenettely, jossa tarjousten tekemisen määräaikaa on lyhennetty, kun on kyse rakennusurakoista, jotka niiden koon vuoksi kiinnostavat pääasiassa Egyptin yrityksiä. Tätä nopeutettua menettelyä voidaan soveltaa tarjouspyyntöihin, joiden arvioitu arvo on vähemmän kuin 1 000 000 Euroopan laskentayksikköä. 3. Muiden maiden osallistumisesta yhteisön rahoittamiin urakoihin voidaan päättää yhteisellä sopimuksella poikkeustapauksissa. Kolmansien maiden osallistumisesta voidaan lisäksi päättää samojen edellytysten mukaisesti, kun yhteisö osallistuu ohjelmien rahoitukseen yhdessä muiden lainanantajien kanssa. 13 artikla Voimassa olevan kansallisen lainsäädäntönsä osalta Egypti soveltaa yhteisön rahoittamien hankkeiden ja toimien toteuttamiseksi tehtyihin urakoihin ja sopimuksiin verotus- ja tullimenettelyä, joka on yhtä suotuisa kuin sen muihin kansainvälisiin järjestöihin soveltama menettely. 14 artikla Jos laina myönnetään muulle edunsaajalle kuin Egyptin valtiolle, yhteisö voi asettaa lainan saamisen ehdoksi mainitun valtion takauksen tai muut riittävät vakuudet. 15 artikla Tämän pöytäkirjan määräysten mukaisesti myönnettyjen lainojen koko laina-ajan Egypti sitoutuu asettamaan velallisten, näiden lainojen saajien, käyttöön valuuttaa, jota ne tarvitsevat korkojen ja palkkioiden maksuun sekä pääoman takaisinmaksuun. 16 artikla Teknisen ja rahoitusyhteistyön tuloksia tarkastellaan vuosittain yhteistyöneuvostossa. Yhteistyöneuvosto vahvistaa tarvittaessa tämän yhteistyön yleiset suuntaviivat. PÖYTÄKIRJA N:o 2 käsitteen alkuperätuotteet määritelmästä ja hallinnollisen yhteistyön menetelmistä I OSASTO Käsitteen alkuperätuotteet määritelmä 1 artikla Tätä sopimusta sovellettaessa, jos tavara on kuljetettu suoraan 5 artiklan määräysten mukaisesti, pidetään: 1. Egyptin alkuperätuotteina: a) kokonaan Egyptissä tuotettuja tuotteita; b) Egyptissä tuotettuja tuotteita, joiden tuottamisessa on käytetty muita kuin kokonaan Egyptissä tuotettuja tuotteita, jos näitä tuotteita on valmistettu tai käsitelty siellä riittävästi 3 artiklan mukaisesti. Tätä edellytystä ei kuitenkaan sovelleta yhteisön alkuperätuotteisiin tämän pöytäkirjan mukaisesti. 2. yhteisön alkuperätuotteina: a) kokonaan yhteisössä tuotettuja tuotteita; b) yhteisössä tuotettuja tuotteita, joiden valmistuksessa on käytetty muita kuin kokonaan yhteisössä tuotettuja tuotteita, jos näitä tuotteita on valmistettu tai käsitelty siellä riittävästi 3 artiklan mukaisesti. Tätä edellytystä ei kuitenkaan sovelleta Egyptin alkuperätuotteisiin tämän pöytäkirjan mukaisesti. Liitteen IV luettelossa C lueteltuihin tuotteisiin ei väliaikaisesti sovelleta tätä pöytäkirjaa. 2 artikla Edellä 1 artiklan 1 kohdan a alakohdan ja 2 kohdan a alakohdan mukaisesti kokonaan joko Egyptissä tai yhteisössä tuotettuina pidetään: a) niiden maaperästä tai niiden meren tai valtameren pohjasta saatuja kivennäistuotteita; b) siellä korjattuja kasvituotteita; c) siellä syntyneitä ja kasvatettuja eläviä eläimiä; d) siellä kasvatetuista elävistä eläimistä saatuja tuotteita; e) siellä metsästämällä tai kalastamalla saatuja tuotteita; f) niiden alusten pyydystämiä merikalastustuotteita ja muita niiden merestä saamia tuotteita; g) niiden tehdasaluksilla ainoastaan f alakohdassa tarkoitetuista tuotteista valmistettuja tuotteita; h) siellä kerättyjä yksinomaan raaka-aineiksi soveltuvia käytettyjä tavaroita; i) siellä suoritetuista valmistustoimista syntyneitä jätteitä; j) siellä yksinomaan a-i alakohdassa tarkoitetuista tuotteista valmistettuja tavaroita. 3 artikla 1. Sovellettaessa 1 artiklan 1 kohdan b alakohtaa ja 2 kohdan b alakohtaa pidetään riittävänä: a) valmistusta tai käsittelyä, jonka tuloksena saadut valmiit tavarat luokitellaan muuhun tariffinimikkeeseen kuin mihin kukin käytetyistä aineksista kuuluu, lukuun ottamatta valmistusta tai käsittelyä, joka mainitaan liitteen II luettelossa A ja joihin sovelletaan tämän luettelon erityisiä määräyksiä; b) valmistusta tai käsittelyä, joka mainitaan liitteen III luettelossa B. Tullitariffin jaksoilla, ryhmillä ja nimikkeillä tarkoitetaan tavaroiden tullitariffiluokittelua varten tehdyn Brysselin nimikkeistön jaksoja, ryhmiä ja nimikkeitä. 2. Kun tietyn valmiin tuotteen osalta prosenttisääntö luettelossa A ja B rajoittaa niiden tuotteiden arvoa, joita voidaan käyttää valmistuksessa, viimeksi mainittujen tuotteiden kokonaisarvo, riippumatta siitä, onko tuotteiden nimike muuttunut valmistuksen, käsittelyn tai kokoonpanon aikana näissä kahdessa luettelossa määrättyjen rajoitusten ja edellytysten mukaisesti, ei voi olla suhteessa valmiin tuotteen arvoon enempää kuin luetteloissa oleva yhteinen prosenttimäärä, jos prosenttimäärät ovat luetteloissa samat, tai korkeampi prosenttimääristä, jos prosenttimäärät ovat erisuuruisia. 3. Sovellettaessa 1 artiklan 1 kohdan b alakohtaa ja 2 kohdan b alakohtaa pidetään seuraavia valmistus- tai käsittelytoimia aina riittämättöminä antamaan alkuperäaseman riippumatta siitä, muuttuuko nimike: a) toimenpiteet tavaroiden kunnon säilymisen varmistamiseksi kuljetuksen ja varastoinnin aikana (tuuletus, ripustaminen, kuivaaminen, jäähdyttäminen, suolaveteen, rikkihapokkeeseen tai muuhun liuokseen upottaminen, vahingoittuneiden osien poistaminen ja vastaavanlaiset toimet); b) yksinkertaiset toimet, kuten pölyn poistaminen, seulominen, lajittelu, laatuluokittelu, yhteensovittaminen (myös tavaroiden järjestäminen sarjoiksi), peseminen, maalaaminen, paloittelu; c) i) uudelleen pakkaaminen ja kollien jakaminen ja yhdistäminen, ii) pelkkä pullotus, pussitus, koteloihin tai rasioihin pakkaaminen, kartongille, laudoille jne. kiinnittäminen ja kaikki muut yksinkertaiset pakkaustoimenpiteet; d) merkkien, nimilappujen ja muiden vastaavanlaisten tunnusten kiinnittäminen tuotteisiin tai niiden pakkauksiin; e) erilaistenkin tuotteiden pelkkä sekoittaminen, jos seosten ainesosista yksi tai useampi ei täytä tässä pöytäkirjassa alkuperäaseman saavuttamista varten määrättyjä edellytyksiä; f) osien pelkkä yhdistäminen kokonaiseksi tuotteeksi; g) kahden tai useamman a-f alakohdassa eritellyn toimenpiteen toteuttaminen; h) eläinten teurastus. 4 artikla Jos 3 artiklassa tarkoitetuissa luetteloissa A ja B määrätään, että Egyptissä tai yhteisössä tuotettuja tavaroita pidetään niiden alkuperätuotteina ainoastaan, jos niiden tuottamiseen käytettyjen tuotteiden arvo ei ole määrättyä prosenttia suurempi tuotettujen tavaroiden arvosta, tämän prosentin määrittämisessä huomioon otettavia arvoja ovat: - toisaalta: tuotteista, joiden tuonti voidaan osoittaa: tullausarvo tuontihetkellä; tuotteista, joiden alkuperä ei ole määritetty: ensimmäinen todettavissa oleva näistä tuotteista maksettu hinta sen sopimusvaltion alueella, jossa valmistus tapahtuu; - toisaalta: valmiista tuotteesta vapaasti tehtaalla maksettu hinta, josta on vähennetty sisäiset verot, jotka palautetaan tai voidaan palauttaa tuotetta vietäessä. 5 artikla 1. Sovellettaessa 1 artiklaa pidetään suoraan Egyptistä yhteisöön tai yhteisöstä Egyptiin kuljetettuina alkuperätuotteita, joita ei kuljeteta muiden kuin sopimuspuolten alueiden kautta. Kuitenkin yhden lähetyksen muodostavat Egyptin tai yhteisön alkuperätuotteet voidaan kuljettaa muiden kuin sopimuspuolten alueiden kautta, tarvittaessa uudelleenlastaten tai väliaikaisesti varastoiden tällaisilla alueilla, jos kuljetus näiden alueiden kautta on maantieteellisten olojen vuoksi perusteltua ja tuotteet pysyvät kauttakuljetus- tai varastointimaan tulliviranomaisten valvonnassa eikä niitä siellä lasketa liikkeeseen tai kulutukseen ja jos niille ei suoriteta muita toimenpiteitä kuin purkaminen tai uudelleenlastaus tai niiden kunnon säilyttämiseksi tarvittavat toimenpiteet. 2. Edellä 1 kohdassa tarkoitettujen edellytysten täyttyminen osoitetaan esittämällä yhteisön tai Egyptin toimivaltaisille tulliviranomaisille: a) viejämaassa annettu yksi ainoa kauttakuljetusrahtikirja kauttakuljetusmaassa tapahtuneen matkan osalta, tai b) kauttakuljetusmaan tulliviranomaisten antama todistus, jossa: - on tarkka kuvaus tavaroista, - ilmoitetaan tavaroiden purkamisen ja uudelleenlastauksen tai mahdollisesti laivaan nousun tai maihin laskemisen päivämäärät ja tarvittaessa maininta käytetyistä aluksista, ja - vahvistetaan ne olosuhteet, joissa tuotteita on pidetty kauttakuljetusmaassa, tai c) jos edellä mainittuja ei ole, muita asian kannalta oleellisia asiakirjoja. II OSASTO Hallinnollisen yhteistyön menetelmät 6 artikla 1. Selvitys tässä pöytäkirjassa tarkoitetusta tuotteiden alkuperäasemasta annetaan tämän pöytäkirjan liitteessä V esitetyn mallin mukaisella EUR.1-tavaratodistuksella. Kuitenkin selvitys postitse lähetettyjen (kollit mukaan lukien) tuotteiden alkuperäasemasta tämän pöytäkirjan mukaisesti voidaan antaa tämän pöytäkirjan liitteessä VI olevan mallin mukaisella EUR.2-lomakkeella, jos lähetykset sisältävät ainoastaan alkuperätuotteita ja kunkin lähetyksen arvo on enintään 1 000 laskentayksikköä. Laskentayksikön (LY) arvo vastaa 0,88867088 grammaa puhdasta kultaa. Jos laskentayksikköä muutetaan, sopimuspuolet ovat yhteydessä keskenään yhteistyöneuvostossa määritelläkseen uudelleen laskentayksiön arvon kultana. 2. Jos tavarat tulliselvitettäviksi ilmoittavan tavaranhaltijan pyynnöstä harmonoidun järjestelmän 84 ja 85 ryhmään kuuluva tavara tuodaan toimivaltaisten viranomaisten vahvistamien edellytysten mukaisesti osalähetyksinä osiinsa purettuina tai kokoamattomina, sitä pidetään yhtenä tavarana ja koko tavarasta voidaan esittää tulliviranomaisille yksi ainoa tavaratodistus ensimmäistä osalähetystä tuotaessa, sanotun kuitenkaan rajoittamatta 3 artiklan 3 kohdan soveltamista. 3. Tarvikkeiden, varaosien ja työkalujen, jotka toimitetaan yhdessä laitteiston, koneen tai ajoneuvon kanssa, katsotaan muodostavan näiden kanssa yhden kokonaisuuden, kun ne normaalivarustuksena sisältyvät tämän laitteiston, koneen tai ajoneuvon hintaan tai kun niistä ei laskuteta erikseen. 7 artikla 1. Viejävaltion tulliviranomaiset antavat EUR.1-tavaratodistuksen, kun siinä mainitut tavarat viedään maasta. Se annetaan viejän käytettäväksi, heti kun vienti tosiasiallisesti on tapahtunut tai varmistunut. 2. Poikkeuksellisesti EUR.1-tavaratodistus voidaan antaa myös siinä mainittujen tavaroiden viennin jälkeen, jos sitä ei ole annettu viennin aikana erehdysten, tahattomien laiminlyöntien tai erityisolosuhteiden vuoksi. Tällöin todistuksessa on erityinen maininta niistä olosuhteista, joissa se on annettu. 3. EUR.1-tavaratodistus annetaan ainoastaan viejän kirjallisesta hakemuksesta. Tämä hakemus on laadittava tämän pöytäkirjan liitteessä V olevan mallin mukaiselle lomakkeelle, joka täytetään tämän pöytäkirjan määräysten mukaisesti. 4. EUR.1-tavaratodistus voidaan antaa ainoastaan, jos sitä voidaan käyttää todistusasiakirjana sopimuksen soveltamiseksi. 5. Viejävaltion tulliviranomaisten on säilytettävä tavaratodistushakemuksia vähintään kaksi vuotta. 8 artikla 1. Viejävaltion tulliviranomaiset antavat EUR.1-tavaratodistuksen, jos vietäviä tavaroita voidaan pitää tässä pöytäkirjassa tarkoitettuina alkuperätuotteina. 2. Tarkistaakseen 1 kohdassa tarkoitettujen edellytysten täyttymisen tulliviranomaiset voivat vaatia kaiken todistusaineiston ja tehdä tarpeellisina pitämiään tarkastuksia. 3. Viejävaltion tulliviranomaisten on valvottava, että 9 artiklassa tarkoitetut lomakkeet täytetään asianmukaisesti. Ne tarkastavat erityisesti, että tavaran kuvaukselle varattu kohta on täytetty siten, että siihen on mahdotonta tehdä vilpillisiä lisäyksiä. Tätä varten tavaran kuvaus on merkittävä jättämättä väliin tyhjiä rivejä. Jos kohtaa ei täytetä kokonaan, viimeisen rivin alle on vedettävä vaakasuora viiva ja tyhjä tila suljettava viivalla. 4. Todistuksen antamispäivä ilmoitetaan tavaratodistuksen tulliviranomaisille varatussa osassa. 9 artikla EUR.1-tavaratodistus on laadittava tämän pöytäkirjan liitteessä V esitetyn mallin mukaiselle lomakkeelle. Tämä lomake on painettava yhdellä tai useammalla niistä kielistä, jolla sopimus on laadittu. Se on täytettävä jollakin näistä kielistä viejävaltion sisäisen lainsäädännön mukaisesti. Jos se täytetään käsin, se on täytettävä musteella ja painokirjaimin. Todistuksen koon on oltava 210 × 297 millimetriä; lomakkeen pituus voi kuitenkin olla enintään 5 millimetriä määrämittaa pienempi tai enintään 8 millimetriä suurempi. Käytettävän paperin on oltava valkoista, liimakäsiteltyä ja hiokkeetonta kirjoituspaperia, joka painaa vähintään 25 grammaa neliömetriltä. Siinä on oltava vihreä painettu aaltomainen tausta, joka tekee kaikki mekaanisin tai kemiallisin keinoin tehdyt väärennökset silmin havaittaviksi. Viejävaltiot voivat pidättää itselleen todistusten painooikeuden tai antaa niiden painamisen hyväksymiensä kirjapainojen tehtäväksi. Jälkimmäisessä tapauksessa jokaisessa todistuksessa on oltava merkintä tästä hyväksymisestä. Jokaisessa todistuksessa on oltava kirjapainon nimi ja osoite tai merkki, josta kirjapaino voidaan tunnistaa. Niissä on myös oltava painettu tai painamaton sarjanumero sen tunnistamiseksi. 10 artikla 1. Viejän tai tämän valtuuttaman edustajan on viejän vastuulla tehtävä EUR.1-tavaratodistuksen antamista koskeva hakemus. 2. Viejän tai tämän edustajan on esitettävä hakemuksensa yhteydessä kaikki tarvittavat asiakirjat, joilla voidaan todistaa vietävien tavaroiden olevan sellaisia, että niistä voidaan antaa EUR.1-tavaratodistus. 11 artikla EUR.1-tavaratodistus on esitettävä viiden kuukauden kuluttua siitä, kun viejävaltion tulli on sen antanut, sen tuojavaltion tullitoimipaikalle, jossa tavarat esitetään. 12 artikla EUR.1-tavaratodistus esitetään tuojavaltiossa tulliviranomaisille tämän valtion lainsäädännössä säädettyjä yksityiskohtaisia sääntöjä noudattaen. Mainitut viranomaiset voivat vaatia EUR.1-tavaratodistuksen käännöksen. Ne voivat lisäksi vaatia, että tuontitavarailmoitusta täydennetään maahantuojan vakuutuksella siitä, että tuotteet täyttävät sopimuksen soveltamiseksi vaadittavat edellytykset. 13 artikla 1. EUR.1-tavaratodistukset, jotka esitetään tuojavaltion tulliviranomaisille 11 artiklassa mainitun esittämismääräajan päätyttyä, voidaan hyväksyä etuuskohtelun soveltamista varten, jos nämä asiakirjat ovat jääneet esittämättä määräajan kuluessa ylivoimaisen esteen tai poikkeuksellisten olosuhteiden vuoksi. 2. Muissa myöhästymistapauksissa tuojavaltion tulliviranomaiset voivat hyväksyä todistukset, jos tuotteet on esitetty niille ennen mainitun määräajan päättymistä. 14 artikla Pienet poikkeavuudet EUR.1-tavaratodistuksen merkintöjen ja tavaroiden tuontimuodollisuuksien täyttämiseksi tullitoimipaikassa esitettyjen asiakirjojen merkintöjen välillä eivät sinänsä tee todistuksesta mitätöntä, jos asianmukaisesti osoitetaan, että todistus vastaa tulliselvitettäväksi esitettyjä tuotteita. 15 artikla Yhden tai useamman EUR.1-tavaratodistuksen korvaaminen yhdellä tai useammalla muulla EUR.1-todistuksella on aina mahdollista, jos se tehdään siinä tullitoimipaikassa, jossa tavarat sijaitsevat. 16 artikla Viejä tai viejän vastuulla tämän valtuuttama edustaja täyttää EUR.2-lomakkeen, jonka malli on liitteessä VI. Se on laadittava viejävaltion sisäisen lainsäädännön mukaisesti jollakin niistä kielistä, jolla sopimus on laadittu. Jos se täytetään käsin, se on täytettävä musteella ja painokirjaimin. Jos lähetykseen sisältyvät tavarat on jo todennettu viejävaltiossa käsitteen alkuperätuotteet määritelmän osalta, viejä voi merkitä kohtaan "Huomautuksia" viittaukset tähän todentamiseen. EUR.2-lomakkeen koon on oltava 210 × 148 millimetriä; lomakkeen pituus voi kuitenkin olla enintään 5 millimetriä määrämittaa pienempi tai enintään 8 millimetriä suurempi. Käytettävän paperin on oltava valkoista, liimakäsiteltyä ja hiokkeetonta kirjoituspaperia, joka painaa vähintään 64 grammaa neliömetriltä. Viejävaltiot voivat pidättää itselleen lomakkeiden paino-oikeuden tai antaa niiden painamisen hyväksymiensä kirjapainojen tehtäväksi. Jälkimmäisessä tapauksessa jokaisessa lomakkeessa on oltava merkintä tästä hyväksymisestä. Lisäksi siinä on oltava hyväksytyn kirjapainon tunnus sekä painettu tai painamaton sarjanumero lomakkeen tunnistamiseksi. Jokaisesta postilähetyksestä laaditaan EUR.2-lomake. Nämä määräykset eivät vapauta viejiä tulli- tai postialan säädöksissä määrättyjen muiden muotovaatimuksien täyttämisestä. 17 artikla 1. Yksityishenkilöille pieninä lähetyksinä lähetetyt tavarat ja matkustajien henkilökohtaisiin matkatavaroihin sisältyvät tavarat hyväksytään alkuperätuotteiksi ilman, että EUR.1-tavaratodistuksen esittämistä tai EUR.2-lomakkeen täyttämistä vaaditaan, jos kyseessä ei ole kaupallinen tuonti ja tuotteiden on ilmoitettu täyttävän tämän sopimuksen soveltamiseksi vaadittavat edellytykset ja jollei ole syytä epäillä annetun ilmoituksen todenmukaisuutta. 2. Kaupallisena ei pidetä satunnaista tuontia, joka käsittää yksinomaan vastaanottajien tai matkustajien henkilökohtaiseen tai perheen käyttöön tarkoitettuja tavaroita, jos näiden tuotteiden luonne tai määrä ei viittaa mihinkään kaupalliseen tarkoitukseen. Lisäksi näiden tavaroiden yhteisarvo ei saa olla suurempi kuin 60 laskentayksikköä pienten lähetysten osalta eikä enemmän kuin 200 laskentayksikköä matkustajien henkilökohtaisiin matkatavaroiden sisältyvien tavaroiden osalta. 18 artikla 1. Sellaisten tavaroiden tuontiin, jotka on lähetetty yhteisöstä tai Egyptistä jossakin muussa maassa pidettävään näyttelyyn ja jotka myydään näyttelyn jälkeen Egyptiin tai yhteisöön tuotaviksi, sovelletaan tämän sopimuksen määräyksiä, jos ne täyttävät tämän pöytäkirjan vaatimukset siten, että niiden voidaan katsoa olevan yhteisön tai Egyptin alkuperätuotteita, ja kun tulliviranomaisia tyydyttävällä tavalla osoitetaan, että: a) viejä on lähettänyt nämä tavarat yhteisöstä tai Egyptistä näyttelymaahan ja pitänyt niitä siellä näytteillä; b) kyseinen viejä on myynyt tai muuten luovuttanut nämä tavarat Egyptissä tai yhteisössä olevalle vastaanottajalle; c) tavarat on lähetetty näyttelyn aikana tai välittömästi sen jälkeen Egyptiin tai yhteisöön siinä tilassa, jossa ne lähetettiin näyttelyä varten; d) sen jälkeen, kun tavarat on lähetetty näyttelyyn, niitä ei ole käytetty muihin tarkoituksiin kuin tässä näyttelyssä esittelyyn. 2. EUR.1-tavaratodistus on esitettävä tavanomaisella tavalla tulliviranomaisille. Siihen on merkittävä näyttelyn nimi ja osoite. Tavaroiden luonteesta ja olosuhteista, joissa niitä on pidetty näytteillä, voidaan tarvittaessa vaatia kirjallinen lisäselvitys. 3. Edellä 1 kohtaa sovelletaan kaikkiin sellaisiin kaupan, teollisuuden, maatalouden ja käsiteollisuuden näyttelyihin, messuihin ja niiden kaltaisiin julkisiin esittelytilaisuuksiin, joiden aikana tavarat pysyvät tullivalvonnan alaisina, lukuun ottamatta tilaisuuksia, jotka on järjestetty yksityisiin tarkoituksiin kaupoissa tai liiketiloissa ulkomaisten tuotteiden myymiseksi. 19 artikla 1. Kun todistus annetaan tämän pöytäkirjan 7 artiklan 2 kohdan mukaisesti siinä mainittavien tavaroiden tosiasiallisen viennin jälkeen, viejän on tämän pöytäkirjan 7 artiklan 3 kohdassa määrätyssä hakemuksessa: - ilmoitettava todistuksessa mainittavien tavaroiden vientipaikka ja -päivä; - todistettava, että hänelle ei ole annettu EUR.1-tavaratodistusta kyseisten tavaroiden viennin aikana ja tarkennettava syyt. 2. Tulliviranomaiset voivat antaa EUR.1-tavaratodistuksen jälkikäteen vasta todettuaan viejän hakemuksessa annettujen tietojen olevan vastaavien asiakirjojen mukaisia. Jälkikäteen annettuihin EUR.1-tavaratodistuksiin on tehtävä jokin seuraavista merkinnöistä: "NACHTRÄGLICH AUSGESTELLT", "DÉLIVRÉ A POSTERIORI", "RILASCIATO A POSTERIORI", "AFGEGEVEN A POSTERIORI", "ISSUED RETROSPECTIVELY", "UDSTEDT EFTERFØLGENDE", " >VIITTAUS FILMIIN> ", dvs. "UTFÄRDAT I EFTERHAND". 20 artikla Jos EUR.1-tavaratodistus varastetaan tai se katoaa tai turmeltuu, viejä voi pyytää sen antaneilta tulliviranomaisilta kaksoiskappaleen, joka laaditaan niiden hallussa olevien vientiasiakirjojen perusteella. Tällöin annettuun kaksoiskappaleeseen on tehtävä jokin seuraavista merkinnöistä: "DUPLIKAT", "DUPLICATA", "DUPLICATO", "DUPLICAAT", "DUPLICATE", " >VIITTAUS FILMIIN> ", dvs. "DUPLIKAT". 21 artikla Yhteisö ja Egypti toteuttavat kaikki tarvittavat toimenpiteet varmistaakseen, ettei tavaroita, joiden kauppa tapahtuu EUR.1-tavaratodistuksella ja joita pidetään niiden kuljetuksen aikana yhteisön tai Egyptin vapaa-alueilla, vaihdeta muihin tavaroihin tai niille suoriteta muita kuin niiden kunnon säilymisen varmistamiseksi tarvittavia toimenpiteitä. 22 artikla Sen varmistamiseksi, että tätä osastoa sovelletaan oikein, Egypti ja yhteisö avustavat toisiaan toimivaltaisten tullihallintojensa välityksellä EUR.1-tavaratodistusten aitouden ja kyseisten tuotteiden todellista alkuperää koskevien tietojen oikeellisuuden sekä EUR.2-lomakkeiden tarkastamisessa. 23 artikla Seuraamuksia määrätään jokaiselle, joka saadakseen tavaroille etuuskohtelun laatii tai laadituttaa joko vääriä tietoja sisältävän asiakirjan EUR.1-tavaratodistuksen saamiseksi tai vääriä tietoja sisältävän EUR.2-lomakkeen. 24 artikla 1. EUR.1-tavaratodistusten tai EUR.2-lomakkeiden jälkitodentaminen suoritetaan pistokokein tai aina kun tuojavaltion tulliviranomaisilla on aihetta epäillä asiakirjojan aitoutta tai kyseisen tavaran todellista alkuperää koskevien tietojen oikeellisuutta. 2. Edellä 1 kohdan määräyksiä sovellettaessa tuojavaltion tulliviranomaiset palauttavat viejävaltion tulliviranomaisille EUR.1-tavaratodistuksen tai EUR.2-lomakkeen tai tämän todistuksen tai lomakkeen jäljennöksen ja esittävät mahdolliset sisältöä tai muotoa koskevat perusteet tiedustelun tekemiseen. Ne liittävät EUR.2-lomakkeeseen kauppalaskun tai sen jäljennöksen, jos kauppalasku on esitetty, ja ilmoittavat kaikki tiedot, jotka on saatu ja joiden perusteella mainitussa todistuksessa tai lomakkeessa olevia tietoja voidaan epäillä virheellisiksi. Jos tuojavaltion tulliviranomaiset päättävät pidättyä soveltamasta sopimuksen I osaston määräyksiä siihen saakka, kunnes todentamisen tulokset on saatu, ne voivat luovuttaa tuotteet tuojalle, jos tarpeellisiksi katsotut suojatoimenpiteet toteutetaan. 3. Todentamisen tulokset ilmoitetaan tuojavaltion tulliviranomaisille niin pian kuin mahdollista. Näistä tuloksista on käytävä selvästi ilmi, koskeeko kiistanalainen EUR.1-tavaratodistus tai EUR.2-lomake tuotteita, jotka todellisuudessa viedään, ja voidaanko näihin tuotteisiin tosiasiallisesti soveltaa etuusmenettelyä. Jos tuoja- ja viejävaltion tulliviranomaiset eivät pysty keskenään ratkaisemaan näitä riitaisuuksia tai jos ilmenee tämän pöytäkirjan tulkintaa koskeva ongelma, asia annetaan tulliyhteistyökomitean ratkaistavaksi. Joka tapauksessa tuojan ja tuojavaltion tulliviranomaisten väliset riidat ratkaistaan tuojavaltion lainsäädännön mukaisesti. 25 artikla Yhteistyöneuvosto voi päättää muuttaa tämän pöytäkirjan määräyksiä. 26 artikla 1. Yhteisö ja Egypti toteuttavat kaikki tarvittavat toimenpiteet, jotta EUR.1tavaratodistukset ja EUR.2-lomakkeet voidaan esittää tämän pöytäkirjan 11 ja 12 artiklan mukaisesti pöytäkirjan voimaantuloajankohdasta alkaen. 2. A.ET.1-todistuksia samoin kuin A.ET.2-lomakkeita voidaan edelleen käyttää varastojen loppumiseen saakka 30 päivään kesäkuuta 1977 tässä pöytäkirjassa määrättyjen edellytysten mukaisesti. 3. Jäsenvaltioissa ennen tämän pöytäkirjan voimaan tulemista painettuja EUR.1-tavaratodistuksia ja EUR.2-lomakkeita, jotka eivät ole tämän pöytäkirjan liitteissä V ja VI olevien mallien mukaisia, voidaan edelleen käyttää varastojen loppumiseen saakka tässä pöytäkirjassa määrättyjen edellytysten mukaisesti. 27 artikla Yhteisö ja Egypti toteuttavat kumpikin osaltaan tämän pöytäkirjan täytäntöönpanon edellyttämät toimenpiteet. 28 artikla Tämän pöytäkirjan liitteet ovat erottamaton osa pöytäkirjaa. 29 artikla Edellä I osaston määräykset täyttävät tavarat, jotka ovat sopimuksen voimaantulopäivänä kuljetettavina tai joita pidetään yhteisössä tai Egyptissä väliaikaisessa varastointimenettelyssä tullivarastoissa tai vapaa-alueilla, voivat saada tämän sopimuksen määräysten mukaiset etuudet, jos neljän kuukauden kuluessa sopimuksen voimaantulopäivästä tuojavaltion tulliviranomaisille esitetään 26 artiklan 2 kohdan edellytysten mukaisesti annettu A.ET.1-tai EUR.1-todistus, jonka viejävaltion toimivaltaiset tulliviranomaiset ovat antaneet jälkikäteen, ja asiakirjat, jotka osoittavat suoran kuljetuksen tapahtuneen. 30 artikla Edellä 19 ja 20 artiklassa tarkoitetut merkinnät tehdään todistuksen kohtaan "Huomautuksia". LIITE I SELVENTÄVÄT HUOMAUTUKSET Huomautus 1 - 1 ja 2 artikla Ilmaisulla "yhteisö" tai "Egypti" tarkoitetaan myös yhteisön jäsenvaltioiden tai Egyptin aluevesiä. Avomerellä toimivia aluksia, tehdasalukset mukaan lukien, joilla niiden kalastustuotteita käsitellään tai valmistetaan, pidetään sen valtion alueen osana, jolle alukset kuuluvat, jos ne täyttävät huomautuksessa 5 tarkoitetut edellytykset. Huomautus 2 - 1 artikla Määritettäessä, onko tuote yhteisön tai Egyptin alkuperätuote, ei ole tarpeen todeta sitä, ovatko tämän tavaran valmistukseen käytetyt energiatuotteet, laitteet, koneet ja työkalut kolmansista maista peräisin. Huomautus 3 - 3 artiklan 1 ja 2 kohta ja 4 artikla Prosenttisääntö on, kun tuote mainitaan luettelossa A, nimikkeen muuttumisen sääntöä täydentävä arviointiperuste mahdollisesti käytetyn ei-alkuperätuotteen osalta. Huomautus 4 - 1 artikla Pakkauksen katsotaan muodostavan yhden kokonaisuuden sen sisältönä olevien tavaroiden kanssa. Tätä määräystä ei kuitenkaan sovelleta pakkauksiin, jotka eivät ole pakatulle tuotteelle tavanomaisia ja joilla on pakkaamiseen käyttämisestä erillistä muuta tosiasiallista ja pysyvää käyttöarvoa. Huomautus 5 - 2 artiklan f alakohta Ilmaisua "niiden alukset" sovelletaan ainoastaan aluksiin: - jotka on rekisteröity jäsenvaltiossa tai Egyptissä; - jotka purjehtivat jäsenvaltion tai Egyptin lipun alla; - joista ainakin puolet on jäsenvaltioiden tai Egyptin kansalaisten tai sellaisen yhtiön omistuksessa, jonka päätoimipaikka sijaitsee jäsenvaltiossa tai Egyptissä ja jonka johtaja tai johtajat, hallituksen tai hallintoneuvoston puheenjohtaja ja näiden elinten jäsenten enemmistö ovat jäsenvaltioiden tai Egyptin kansalaisia ja lisäksi, henkilöyhtiöiden tai sellaisten pääomayhtiöiden osalta, joiden vastuu on rajoitettu, jonka pääomasta vähintään puolet kuuluu jäsenvaltioille tai Egyptille tai niiden julkisille laitoksille tai kansalaisille; - joiden päällikkö ja päällystö on kokonaisuudessaan jäsenvaltion tai Egyptin kansalaisia; ja - joiden miehistöstä vähintään 75 prosenttia on jäsenvaltioiden tai Egyptin kansalaisia. Huomautus 6 - 4 artikla "Vapaasti tehtaalla -hinnalla" tarkoitetaan sille valmistajalle maksettua hintaa, jonka yrityksessä on suoritettu viimeinen valmistus tai käsittely, kaikkien käytettyjen tuotteiden arvo mukaan lukien. "Tullausarvolla" tarkoitetaan Brysselissä 15 päivänä joulukuuta 1950 allekirjoitetun tavaroiden tullausarvoa koskevan yleissopimuksen mukaista arvoa. LIITE II LUETTELO A Luettelo valmistuksesta tai käsittelystä, joka aiheuttaa tariffinimikkeen muutoksen, mutta joka ei anna alkuperäasemaa valmiille tuotteille tai joka antaa sen ainoastaan tietyin edellytyksin >TAULUKON PAIKKA> LIITE III LUETTELO B Luettelo valmistuksesta tai käsittelystä, joka ei aiheuta tariffinimikkeen muutosta, mutta joka kuitenkin antaa alkuperäaseman valmiille tuotteille > TAULUKON PAIKKA> LIITE IV >TAULUKON PAIKKA> LIITE V TAVARATODISTUS >KAAVION ALKU> 1. Viejä (nimi, täydellinen osoite, maa) 3. Vastaanottaja (nimi, täydellinen osoite, maa) (merkintä ei pakollinen) EUR.1 N:o A 000.000 Lukekaa kääntöpuolella olevat huomautukset ennen lomakkeen täyttämistä. 2. Todistus, jota käytetään etuuskohteluun oikeutetussa kaupassa .......... ja .......... välillä (mainitkaa asianomaiset maat, maaryhmät tai alueet) 4. Maa, maaryhmä tai alue, josta peräisin tuotteen katsotaan olevan 5. Määrämaa, -maaryhmä, tai -alue 6. Kuljetusta koskevat tiedot (merkintä ei pakollinen) 7. Huomautuksia 8. Järjestysnumero, kollien merkit, numerot, lukumäärä jä laji(¹), tavaran kuvaus 9. Bruttopaino (kg) tai muu mitta (l, m³, jne.) 10. Kauppalaskut (merkintä ei pakollinen) 11. TULLIVIRANOMAISTEN TODISTUS Ilmoitus vahvistetaan oikeaksi Vientiasiakirja(²) Laji .......... N:o ........ Tullitoimipaikka .......... Antomaa tai -alue .......... .......... Paikka ja päiväys .......... 19........ .......... (Allekirjoitus) Leima 12. VIEJÄN ILMOITUS Allekirjoittanut ilmoittaa, että yllä mainitut tavarat täyttävät tämän todistuksen saamiseksi vaadittavat edellytykset Paikka ja päiväys .......... 19........ .......... (Allekirjoitus) (¹) Pakkaamattomien tavaroiden osalta ilmoitetaan kappalemäärä tai tehdään merkintä "irtotavaraa". (²) Täytetään ainoastaan, jos viejämaan tai -alueen määräykset sitä vaativat. 13. TODENTAMISPYYNTÖ lähetetään osoitteeseen: 14. TODENTAMISEN TULOS Suoritettu todentaminen on osoittanut, että tämä todistus(¹) O on mainitun tullitoimipaikan antama ja siinä olevat tiedot ovat oikeita. O ei vastaa vaadittuja aitous- ja oikeellisuusedellytyksiä (katso oheisia huomautuksia). Pyydetään todentamaan tämän todistuksen aitous ja oikeelli suus. Paikka ja päiväys .......... 19....... Paikka ja päiväys .......... 19....... Leima Leima .......... (Allekirjoitus) .......... (Allekirjoitus) (¹) Merkitään rasti asianomaiseen kohtaan.HUOMAUTUKSIA 1. Todistuksesta ei saa pyyhkiä pois merkintöjä, eikä siihen saa tehdä uusia merkintöjä vanhojen päälle. Mahdolliset siihen tehtävät muutokset on suoritettava viivaamalla yli virheelliset merkinnät ja tarvittaessa lisäämällä halutut merkinnät. Jokaisen näin tehdyn muutoksen on oltava todistuksen laatijan hyväksymismerkinnällä varustettu ja antajamaan tai- alueen tulliviranomaisen vahvistama. 2. Tavarat on merkittävä tähän todistukseen jättämättä väliin tyhjää riviä, ja kunkin tavaran eteen on merkittävä järjestysnumero. Välittömästi viimeisen rivin alle on vedettävä vaakasuora viiva. Käyttämättömät tilat on viivattava siten, että niihin on mahdotonta tehdä myöhemmin lisäyksiä. 3. Tavarat kuvataan tavanomaisin kauppanimityksin ja riittävän yksityiskohtaisesti, jotta ne voidaan tunnistaa.>KAAVION LOOPU> TAVARATODISTUSHAKEMUS >KAAVION ALKU> 1. Viejä (nimi, täydellinen osoite, maa) 3. Vastaanottaja (nimi, täydellinen osoite, maa) (merkintä ei pakollinen) EUR.1 N:o A 000.000 Lukekaa kääntöpuolella olevat huomautukset ennen lomakkeen täyttämistä. 2. Hakemus todistusta varten, jota käytetään etuuskohteluun oikeutetussa kaupassa .......... ja .......... välillä (mainitkaa asianomaiset maat, maaryhmät tai alueet) 4. Maa, maaryhmä tai alue, josta peräisin tuotteen katsotaan olevan 5. Määrämaa, -maaryhmä, tai -alue 6. Kuljetusta koskevat tiedot (merkintä ei pakollinen) 7. Huomautuksia 8. Järjestysnumero, kollien merkit, numerot, lukumäärä ja laji(¹), tavaran kuvaus 9. Bruttopaino (kg) tai muu mitta (l, m³, jne.) 10. Kauppalaskut (merkintä ei pakollinen) (¹) Pakkaamattomien tavaroiden osalta ilmoitetaan kappalemäärä tai tehdään merkintä "irtotavaraa".> KAAVION LOOPU> VIEJÄN ILMOITUS >KAAVION ALKU> Allekirjoittanut kääntöpuolella mainittujen tavaroiden viejä ILMOITTAA, että nämä tavarat täyttävät oheisen todistuksen saamiseksi vaadittavat edellytykset; MAINITSEE seuraavassa seikat, joiden nojalla nämä tavarat täyttävät mainitut edellytykset: .......... .......... .......... .......... ESITTÄÄ seuraavat todistusasiakirjat(¹): .......... .......... .......... .......... SITOUTUU esittämään asianomaisten viranomaisten pyynnöstä kaiken sen lisätodistusaineiston, jonka ne mahdollisesti katsovat tarpeelliseksi oheisen todistuksen antamiseksi, sekä tarvittaessa hyväksymään kaikki näiden viranomaisten suorit tamat, kirjanpitonsa ja yllä mainittujen tavaroiden valmistusoloihin kohdistuvat tarkistukset; PYYTÄÄ, että näille tavaroille annettaisiin oheinen todistus. .......... (Paikka ja päiväys) .......... (Allekirjoitus) (¹) Esimerkiksi: tuontiasiakirjat, tavaratodistukset, kauppalaskut ja valmistajan ilmoitukset, jotka koskevat valmistukseen käytettyjä tuotteita tai samassa tilassa jälleenvietyjä tavaroita.> KAAVION LOOPU> LIITE VI >KAAVION ALKU> 1 Lomake, jota käytetään etuuskohteluun oikeutetussa LOMAKE EUR.2 N:o kaupassa välillä(¹) .......... ja .............. 2 Viejä (nimi, täydellinen osoite, maa) 3 Viejän ilmoitus Allekirjoittanut, jäljempänä kuvattujen tavaroiden viejä ilmoittaa, että tavarat täyttävät tämän todistuksen laatimiseksi vaadittavat edellytykset ja ne ovat saaneet alkuperäaseman N:o 1 kohdassa mainittuun kauppaan sovellettavissa määräyksissä määrättyjen edellytysten mukaisesti. 4 Vastaanottaja (nimi, täydellinen osoite, maa) 5 Paikka ja päiväys 6 Allekirjoitus 7 Huomautuksia(²) 8 Alkuperämaa(³) 9 Määrämaa(¹) 10 Bruttopaino (kg) 11 Merkit, lähetyksen numerot ja tavaroiden kuvaus 12 Viejämaan(4) viranomainen tai laitos, jonka tehtävänä on viejän ilmoitusten jälkitodentaminen (¹) Mainitaan asianomaiset maat, maaryhmät tai alueet. (²) Ilmoitetaan viittaukset toimivaltaisen viranomaisen tai laitoksen mahdollisesti jo suorittamaan todentamiseen. (³) Alkuperämaalla tarkoitetaan sitä maata, maaryhmää tai aluetta, josta peräisin tuotteiden katsotaan olevan. (4) Maalla tarkoitetaan maata, maaryhmää tai aluetta. (ETUPUOLI) Lukekaa huolellisesti kääntöpuolella olevat ohjeet ennen tämän lomakkeen täyttämistä. 13 Todentamispyyntö 14 Todentamistulos Pyydetään todentamaan tämän lomakkeen etupuolella oleva viejän ilmoitus(*) Suoritettu todentaminen on osoittanut, että(¹): Otässä lomakkeessa olevat tiedot ja merkinnät ovat oikeita Otämä lomake ei vastaa vaadittuja aitous- ja oikeellisuusedellytyksiä (katso oheisia huomautuksia) Paikka ja päiväys .......... 19 ........ Paikka ja päiväys .......... 19 ........ Leima Leima .......... (Allekirjoitus) .......... (Allekirjoitus) (¹) Merkitään rasti asianomaiseen kohtaan. (*) EUR.2-lomakkeiden jälkitodentaminen suoritetaan pistokokein tai aina, kun viejämaan tulliviranomaisilla on aihetta epäillä lomakkeen aitoutta ja kyseisen tavaran todellista alkuperää koskevien tietojen oikeellisuutta. EUR.2-lomakkeen laatimisohjeita 1. EUR.2-lomake voidaan laatia ainoastaan sellaisista tavaroista, jotka täyttävät viejämaassa lomakkeen N:o 1 kohdassa mainittuun kauppaan sovellettavissa määräyksissä määrätyt edellytykset. Näihin määräyksiin on tutustuttava huolellisesti ennen lomakkeen täyttämistä. 2. Viejän on kiinnitettävä lomake lähetysilmoitukseen, kun kyse on pakettipostilähetyksestä, tai laitettava se kirjeen sisälle, kun kyse on kirjepostilähetyksestä. Lisäksi viejän on tehtävä merkintä "EUR.2" ja sen jälkeen merkittävä lomakkeen sarjanumero joko vihreään lipukkeeseen C1 tai tulli-ilmoitukseen C2/CP3. 3. Nämä ohjeet eivät vapauta viejää tulli- tai postialan säädöksissä säädettyjen muiden muodollisuuksien täyttämisestä. 4. Lomaketta käyttämällä viejä sitoutuu esittämään asianomaisille viranomaisille kaiken sen todistusaineiston, jota ne pitävät tarpeellisena, ja hyväksymään kaikki näiden viranomaisten suorittamat, kirjanpitoonsa ja lomakkeen sarakkeessa N:o 11 kohdassa kuvattujen tavaroiden valmistusoloihin kohdistuvat tarkastukset.>KAAVION LOOPU> (KÄÄNTÖPUOLI) PÄÄTÖSASIAKIRJA Täysivaltaiset edustajat, jotka edustavat Hänen Majesteettiaan Belgian kuningasta, Hänen Majesteettiaan Tanskan kuningatarta, Saksan liittotasavallan presidenttiä, Ranskan tasavallan presidenttiä, Irlannin presidenttiä, Italian tasavallan presidenttiä, Hänen Kuninkaallista Korkeuttaan Luxemburgin suurherttuaa, Hänen Majesteettiaan Alankomaiden kuningatarta, Hänen Majesteettiaan Ison-Britannian ja Pohjois-Irlannin yhdistyneen kuningaskunnan kuningatarta ja Euroopan yhteisöjen neuvostoa sekä Egyptin arabitasavallan presidenttiä jotka ovat kahdeksantenatoista päivänä tammikuuta vuonna tuhatyhdeksänsataaseitsemänkymmentäseitsemän kokoontuneet Brysseliin allekirjoittamaan Euroopan talousyhteisön ja Egyptin arabitasavallan yhteistyösopimuksen sekä Euroopan hiili- ja teräsyhteisön jäsenvaltioiden ja Egyptin arabitasavallan sopimuksen, ovat allekirjoittaessaan nämä sopimukset: - hyväksyneet seuraavat sopimuspuolten yhteiset julistukset: 1. sopimuspuolten yhteinen julistus sopimuksen 14 artiklan 1 kohdasta; 2. sopimuspuolten yhteinen julistus sopimuksen 17 artiklasta; 3. sopimuspuolten yhteinen julistus maataloustuotteista; 4. sopimuspuolten yhteinen julistus sopimuksen 12 artiklasta; 5. sopimuspuolten yhteinen julistus yhteisön suorittamasta sopimuksen esittämisestä GATTissa; 6. sopimuspuolten yhteinen julistus sopimuksen 24 artiklasta; 7. sopimuspuolten yhteinen julistus kahdenvälisestä yhteistyöstä; 8. sopimuspuolten yhteinen julistus sopimuksessa olevan käsitteen sopimuspuolet tulkinnasta; - ottaneet huomioon seuraavat julistukset: 1. Euroopan talousyhteisön julistus sopimuksen eräiden määräysten alueellisesta soveltamisesta; 2. Euroopan talousyhteisön julistus pöytäkirjassa N:o 1 olevassa 2 artiklassa tarkoitetusta Euroopan laskentayksiköstä; 3. Saksan liittotasavallan edustajan julistus käsitteen Saksan kansalainen määrittelystä; 4. Saksan liittotasavallan edustajan julistus sopimuksen soveltamisesta Berliiniin; 5. Euroopan talousyhteisön julistus sopimuksen 46 ja 17 artiklasta - ja ottaneet huomioon seuraavan kirjeenvaihdon: 1. kirjeenvaihto yhteistyöstä tieteen, teknologian ja ympäristönsuojelun alalla; 2. kirjeenvaihto sopimuksen täytäntöönpanosta taloudellisen, teknisen ja rahoitusyhteistyön alalla ennen sopimuksen voimaantuloa; 3. kirjeenvaihto sopimuksen 32 ja 45 artiklasta; 4. kirjeenvaihto sopimuksen 19 artiklasta; 5. kirjeenvaihto sopimuksen 20 artiklasta. Edellä mainitut julistukset ja kirjeenvaihto ovat tämän päätösasiakirjan liitteinä. Täysivaltaiset edustajat ovat sopineet, että julistukset ja kirjeenvaihto saatetaan tarvittaessa aiheellisiin menettelyihin niiden oikeellisuuden varmistamiseksi samoin edellytyksin kuin yhteistyösopimus. Udfærdiget i Bruxelles, den attende januar nitten hundrede og syvoghalvfjerds. Geschehen zu Brüssel am achtzehnten Januar neunzehnhundertsiebenundsiebzig. Done at Brussels on the eighteenth day of January in the year one thousand nine hundred and seventy-seven. Fait à Bruxelles, le dix-huit janvier mil neuf cent soixante-dix-sept. Fatto a Bruxelles, addí diciotto gennaio millenovecentosettantasette. Gedaan te Brussel, de achttiende januari negentienhonderd zevenenzeventig. >VIITTAUS FILMIIN> Pour Sa Majesté le roi des Belges Voor Zijne Majesteit de Koning der Belgen >VIITTAUS FILMIIN> For Hendes Majestæt dronningen af Danmark >VIITTAUS FILMIIN> Für den Präsidenten der Bundesrepublik Deutschland >VIITTAUS FILMIIN> Pour le président de la République française >VIITTAUS FILMIIN> For the President of Ireland >VIITTAUS FILMIIN> Per il presidente della Repubblica italiana >VIITTAUS FILMIIN> Pour Son Altesse Royale le grand-duc de Luxembourg >VIITTAUS FILMIIN> Voor Hare Majesteit de Koningin der Nederlanden >VIITTAUS FILMIIN> For Her Majesty the Queen of the United Kingdom of Great Britain and Northern Ireland >VIITTAUS FILMIIN> For Rådet for De Europæiske Fællesskaber Für den Rat der Europäischen Gemeinschaften For the Council of the European Communities Pour le Conseil des Communautés européennes Per il Consiglio delle Comunità europee Voor de Raad van de Europese Gemeenschappen >VIITTAUS FILMIIN> Sopimuspuolten yhteinen julistus sopimuksen 14 artiklan 1 kohdasta Ellei sopimuksen voimaantulo ajoitu kalenterivuoden alkuun, sopimuspuolet sopivat, että 14 artiklan 1 kohdassa tarkoitettuja kattoja sovelletaan ajan mukaan suhteellisesti. Sopimuspuolten yhteinen julistus sopimuksen 17 artiklasta Sopimuspuolet sopivat siitä, että sopimuksen 17 artiklassa lueteltuja tuotteita, jotka mainitaan myös asetuksen (ETY) N:o 1035/72 liitteessä III, voidaan tuoda yhteisöön sen jakson aikana, jona tullinalennuksia sovelletaan, ilman määrällisiä rajoituksia ja vaikutukseltaan vastaavia toimenpiteitä, sanotun kuitenkaan rajoittamatta kyseisen asetuksen 22 artiklan 2 kohdan ensimmäisen alakohdan säännösten täytäntöönpanoa. Lisäksi sopimuspuolet sopivat, että viitattaessa sopimuksessa asetuksen (ETY) N:o 1035/72 23-28 artiklan säännöksiin, yhteisö tarkoittaa kolmansiin maihin kyseisten tuotteiden tuontihetkellä sovellettavaa menettelyä. Sopimuspuolten yhteinen julistus maataloustuotteista 1. Sopimuspuolet julistavat olevansa valmiita edistämään, maatalouspolitiikkaansa noudattaen, niiden maataloustuotteiden kaupan tasapainosta kehitystä, joihin tätä sopimusta ei sovelleta. Eläinlääkintäasioissa, terveysasioissa ja kasvin terveyttä koskevissa asioissa sopimuspuolet soveltavat säännöksiään ketään syrjimättä ja pidättyvät ottamasta käyttöön uusia toimenpiteitä, jotka haittaavat kauppaa kohtuuttomasti. 2. Sopimuspuolet tarkastelevat yhteistyöneuvostossa niitä vaikeuksia, joita voi ilmetä niiden maataloustuotteiden kaupassa, ja pyrkivät löytämään niihin soveltuvat ratkaisut. Sopimuspuolten yhteinen julistus sopimuksen 12 artiklasta Sopimuspuolet julistavat, että määrällisiin rajoituksiin sovelletaan liitteessä B lueteltujen tekstiilituotteiden osalta Brysselissä 18 päivänä tammikuuta vuonna 1977 allekirjoitetun Euroopan talousyhteisön ja Egyptin arabitasavallan tekstiilituotteiden kauppaa koskevan sopimuksen määräyksiä. Sopimuspuolten yhteinen julistus yhteisön suorittamasta sopimuksen esittämisestä GATTissa Sopimuspuolet neuvottelevat keskenään, kun sopimuksen kauppaa koskevia määräyksiä esitetään ja tarkastellaan GATTissa. Sopimuspuolten yhteinen julistus sopimuksen 24 artiklasta Sopimuksen 24 artiklassa tarkoitetulla ilmaisulla "alueellinen taloudellinen yhdentyminen" tarkoitetaan kaikkia Arabiliiton jäsenvaltioita. Sopimuspuolten yhteinen julistus kahdenvälisestä yhteistyöstä Sopimuspuolet tunnustavat, että se, että yhteisön ja Egyptin sopimuksessa määrätään tietyistä yhteistyön aloista, ei estä jäsenvaltioita sopimasta Egyptin kanssa samoilla aloilla toteutettavista kahdenvälisistä yhteistyötoimista. Sopimuspuolten yhteinen julistus sopimuksessa olevan käsitteen sopimuspuolet tulkinnasta Sopimuspuolet sopivat sopimuksen tulkinnasta siten, että sopimuksessa esiintyvällä ilmaisulla "sopimuspuolet" tarkoitetaan toisaalta yhteisöä ja jäsenvaltioita tai yksinomaan joko jäsenvaltioita tai yhteisöä ja toisaalta Egyptiä. Tälle ilmaisulle kussakin tapauksessa annettava merkitys johdetaan sopimuksen kyseisistä määräyksistä ja yhteisön perustamissopimuksen vastaavista määräyksistä. Euroopan talousyhteisön julistus sopimuksen eräiden määräysten alueellisesta soveltamisesta Euroopan talousyhteisö julistaa, että niiden toimenpiteiden soveltaminen, jotka se voi toteuttaa sopimuksen 33 ja 34 artiklan mukaisesti 35 artiklassa määrättyjen menettelyn ja yksityiskohtaisten sääntöjen mukaisesti sekä 36 artiklan mukaisesti, voidaan rajoittaa yhteisön sääntöjen mukaisesti yhteen sen alueista. Euroopan talousyhteisön julistus pöytäkirjassa 1 olevassa 2 artiklassa tarkoitetusta Euroopan laskentayksiköstä Euroopan laskentayksikkö, jota käytetään pöytäkirjassa N:o 1 olevassa 2 artiklassa tarkoitettujen määrien ilmaisemiseen, määritellään yhteisön jäsenvaltioiden valuuttojen seuraavien määrien yhteissummana: >TAULUKON PAIKKA> Euroopan laskentayksikön arvo muussa valuutassa on ensimmäisessä kohdassa mainittujen valuuttamäärien kyseisessä valuutassa laskettujen vasta-arvojen yhteissumma. Komissio määrittää sen valuuttamarkkinoilla päivittäin todettujen vaihtokurssien perusteella. Päivittäiset vaihtokurssit eri kansallisissa valuutoissa ovat saatavilla joka päivä; ne julkaistaan määräajoin Euroopan yhteisöjen virallisessa lehdessä. Saksan liittotasavallan edustajan julistus käsitteen Saksan kansalainen määrittelystä Kaikki Saksan liittotasavallan perustuslain mukaan saksalaiset katsotaan Saksan liittotasavallan kansalaisiksi. Saksan liittotasavallan edustajan julistus sopimuksen soveltamisesta Berliiniin Tätä sopimusta sovelletaan myös Berliinin osavaltioon (Land), jollei Saksan liittotasavallan hallitus ole antanut muille sopimuksen osapuolille päinvastaista julistusta kolmen kuukauden kuluessa sopimuksen voimaantulosta. Euroopan talousyhteisön julistus sopimuksen 46 ja 17 artiklasta Yhteisö on valmis harkitsemaan sopimuksen tulosten perusteella ja ottaen huomioon yhteisön ja Välimeren maiden välisen kaupan kehityksen, appelsiinien, mandariinien, myös tangeriinien, satsumien, klementiinien, wilkingien ja muiden niiden kaltaisten sitrushedelmähybridien osalta sopimuksen 17 artiklan 1 kohdassa määrätyn myönnytyksen laajentamista markkinointivuodesta 1977/1978 alkaen. Kirjeenvaihto yhteistyöstä tieteen, teknologian ja ympäristönsuojelun alalla Arvoisa Puheenjohtaja, Egyptin valtuuskunnan niiden neuvottelujen aikana ilmaisemien toiveiden vuoksi, joiden tuloksena tänä päivänä on tehty yhteisön ja Egyptin sopimus, minulla on kunnia ilmoittaa yhteisön jäsenvaltioiden puolesta, että ne ovat valmiita tarkastelemaan tapauskohtaisesti sitä, voiko Egypti ja millä edellytyksillä saada yhteisön jäsenvaltioiden välillä tai niiden ja muiden kolmansien maiden välillä toteutettujen tieteen, teknologian ja ympäristönsuojelun alan ohjelmien tulokset saatavilleen. Olisin kiitollinen, jos voisitte vahvistaa vastaanottaneenne tämän kirjeen. Vastaanottakaa, Arvoisa Puheenjohtaja, korkeimman kunnioitukseni vakuutus. (Allekirjoitus) . . . . . . . . Euroopan talousyhteisön valtuuskunnan puheenjohtaja Arvoisa Puheenjohtaja, Tänä päivänä päivätyllä kirjeellänne olette ystävällisesti ilmoittaneet minulle seuraavan: "Egyptin valtuuskunnan niiden neuvottelujen aikana ilmaisemien toiveiden vuoksi, joiden tuloksena tänä päivänä on tehty yhteisön ja Egyptin sopimus, minulla on kunnia ilmoittaa yhteisön jäsenvaltioiden puolesta, että ne ovat valmiita tarkastelemaan tapauskohtaisesti sitä, voiko Egypti ja millä edellytyksillä saada yhteisön jäsenvaltioiden välillä tai niiden ja muiden kolmansien maiden välillä toteutettujen tieteen, teknologian ja ympäristönsuojelun alan ohjelmien tulokset saatavilleen. Olisin kiitollinen, jos voisitte vahvistaa vastaanottaneenne tämän kirjeen." Minulla on kunnia vahvistaa vastaanottaneeni tämän kirjeenne. Vastaanottakaa, Arvoisa Puheenjohtaja, korkeimman kunnioitukseni vakuutus. (Allekirjoitus) . . . . . . . . Egyptin arabitasavallan valtuuskunnan puheenjohtaja Kirjeenvaihto sopimuksen täytäntöönpanosta taloudellisen, teknisen ja rahoitusyhteistyön alalla ennen sopimuksen voimaantuloa Arvoisa Puheenjohtaja, Minulla on kunnia ilmoittaa, että välittömästi sopimuksen ja siihen liittyvien yhteisön sisäisten asiakirjojen allekirjoittamisen jälkeen yhteisö on valmis yhteistyössä hallituksenne kanssa: - aloittamaan valmistelevat työt yhteistyön toteuttamisesta siten, että käytännön toiminta voi käynnistyä välittömästi sopimuksen tultua voimaan; - tutkimaan teknisen ja rahoitusyhteistyön määräysten mukaisesti Egyptin esittämiä tai Egyptin suostumuksella muiden tuensaajien esittämiä hankkeita, kuitenkin niin, että kyseiset hankkeet voidaan lopullisesti hyväksyä vasta sopimuksen tultua voimaan. Olisin kiitollinen, jos voisitte vahvistaa vastaanottaneenne tämän kirjeen. Vastaanottakaa, Arvoisa Puheenjohtaja, korkeimman kunnioitukseni vakuutus. (Allekirjoitus) . . . . . . . . . . . . Euroopan talousyhteisön valtuuskunnan puheenjohtaja Arvoisa Puheenjohtaja, Tänä päivänä päivätyllä kirjeellänne olette ystävällisesti ilmoittaneet minulle seuraavan: "Minulla on kunnia ilmoittaa, että välittömästi sopimuksen ja siihen liittyvien yhteisön sisäisten asiakirjojen allekirjoittamisen jälkeen yhteisö on valmis yhteistyössä hallituksenne kanssa: - aloittamaan valmistelevat työt yhteistyön toteuttamisesta siten, että käytännön toiminta voi käynnistyä välittömästi sopimuksen tultua voimaan; - tutkimaan teknisen ja rahoitusyhteistyön määräysten mukaisesti Egyptin esittämiä tai Egyptin suostumuksella muiden tuensaajien esittämiä hankkeita, kuitenkin niin, että kyseiset hankkeet voidaan lopullisesti hyväksyä vasta sopimuksen tultua voimaan. Olisin kiitollinen, jos voisitte vahvistaa vastaanottaneenne tämän kirjeen." Minulla on kunnia vahvistaa vastaanottaneeni tämän kirjeenne. Vastaanottakaa, Arvoisa Puheenjohtaja, korkeimman kunnioitukseni vakuutus. (Allekirjoitus) . . . . . . . . . . Egyptin arabitasavallan valtuuskunnan puheenjohtaja Kirjeenvaihto sopimuksen 32 ja 45 artiklasta Arvoisa Puheenjohtaja, Minulla on kunnia antaa tiedoksi hallitukseni julistus sopimuksen 32 ja 45 artiklasta: "Egyptin arabitasavalta julistaa, että sovellettaessa sopimuksen 32 ja 45 artiklaa Egyptin sitoumukset eivät velvoita sitä kumoamaan voimassa olevia lakeja ja asetuksia, jos nämä lait ja asetukset ovat tarpeen sen keskeisten turvallisuusetujen suojelemiseksi. Egypti huolehtii siitä, että näitä lakeja ja asetuksia sovelletaan siten, että varmistetaan niiden olevan sopimuksen 43 artiklan 1 kohdan määräysten mukaiset." Vastaanottakaa, Arvoisa Puheenjohtaja, korkeimman kunnioitukseni vakuutus. (Allekirjoitus) . . . . . . . . . . . . Egyptin arabitasavallan valtuuskunnan puheenjohtaja Arvoisa Puheenjohtaja, Tänä päivänä päivätyllä kirjeellänne olette ystävällisesti antaneet minulle tiedoksi hallituksenne julistuksen sopimuksen 32 ja 45 artiklasta: Minulla on kunnia antaa tiedoksi seuraava Euroopan talousyhteisön julistus sopimuksen 32 ja 45 artiklasta: "1. Euroopan talousyhteisö ottaa huomioon Egyptin arabitasavallan julistuksen. 2. Euroopan talousyhteisö toivoo, että sopimuksessa esitettyjä periaatteita, myös niitä, jotka sisältyvät sopimuksen 32 ja 45 artiklaan, sovellettaisiin täysimittaisesti. Euroopan talousyhteisö arvioi erityisesti, että syrjintäkieltoperiaatteen soveltamisen pitäisi turvata sopimuksen moitteeton ja ongelmaton soveltaminen." Vastaanottakaa, Arvoisa Puheenjohtaja, korkeimman kunnioitukseni vakuutus. (Allekirjoitus) . . . . . . . . . . Euroopan talousyhteisön valtuuskunnan puheenjohtaja Kirjeenvaihto sopimuksen 19 artiklasta Arvoisa Puheenjohtaja, Minulla on kunnia ilmoittaa seuraava: Sopimuksen 19 artiklan panemiseksi täytäntöön on sovittu seuraavien määräysten antamisesta: 1. Määrä, jolla tuontimaksua alennetaan, vahvistetaan viimeistään sitä vuosineljännestä edeltävän kuukauden kymmenentenä päivänä, jonka aikana sitä sovelletaan. Sopimuksen 19 artiklan 3 kohdassa tarkoitettu viitekausi on tätä vahvistamiskuukautta edeltävä vuosineljännes. 2. Egypti esittää selvityksen siitä, että yhteisöön viedystä riisierästä on kannettu 19 artiklan 2 kohdassa määrätty erityinen maksu, antamalla tarvittavan asiakirjan tai tekemällä erityisen merkinnän jokaisen riisierän mukana olevaan tavaratodistukseen. Egypti toteuttaa tarvittavat toimenpiteet, jotta tällaista selvitystä ei enää anneta, kun 19 artiklan 2 kohdassa määrätty 32 000 tonnin määrä saavutetaan. Vientimaksun suorittamisesta todistavan asiakirjan malli tai erityisen merkinnän sanamuoto laaditaan yhteisellä sopimuksella. 3. Riisin tuonti Egyptistä lasketaan mukaan 32 000 tonnin vuotuiseen määrään kunkin vuoden 1 päivästä syyskuuta seuraavan vuoden 31 päivään elokuuta. Markkinointivuoden 1976/1977 osalta tämä määrä vahvistetaan ajan mukaan suhteellisesti kaudelle, joka alkaa sopimuksen voimaantulosta ja päättyy 31 päivänä elokuuta 1977. Olisin kiitollinen, jos voisitte vahvistaa vastaanottaneenne tämän kirjeen ja vahvistaa, hyväksyykö hallituksenne sen sisällön. Vastaanottakaa, Arvoisa Puheenjohtaja, korkeimman kunnioitukseni vakuutus. (Allekirjoitus) . . . . . . . . . . . Euroopan talousyhteisön valtuuskunnanpuheenjohtaja Arvoisa Puheenjohtaja, Tänä päivänä päivätyllä kirjeellänne olette ystävällisesti antaneet minulle tiedoksi seuraavan: "Minulla on kunnia ilmoittaa seuraava: Sopimuksen 19 artiklan panemiseksi täytäntöön on sovittu seuraavien määräysten antamisesta: 1. Määrä, jolla tuontimaksua alennetaan, vahvistetaan viimeistään sitä vuosineljännestä edeltävän kuukauden kymmenentenä päivänä, jonka aikana sitä sovelletaan. Sopimuksen 19 artiklan 3 kohdassa tarkoitettu viitekausi on tätä vahvistamiskuukautta edeltävä vuosineljännes. 2. Egypti esittää selvityksen siitä, että yhteisöön viedystä riisierästä on kannettu 19 artiklan 2 kohdassa määrätty erityinen maksu, antamalla tarvittavan asiakirjan tai tekemällä erityisen merkinnän jokaisen riisierän mukana olevaan tavaratodistukseen. Egypti toteuttaa tarvittavat toimenpiteet, jotta tällaista selvitystä ei enää anneta, kun 19 artiklan 2 kohdassa määrätty 32 000 tonnin määrä saavutetaan. Vientimaksun suorittamisesta todistavan asiakirjan malli tai erityisen merkinnän sanamuoto laaditaan yhteisellä sopimuksella. 3. Riisin tuonti Egyptistä lasketaan mukaan 32 000 tonnin vuotuiseen määrään kunkin vuoden 1 päivästä syyskuuta seuraavan vuoden 31 päivään elokuuta. Markkinointivuoden 1976/1977 osalta tämä määrä vahvistetaan ajan mukaan suhteellisesti kaudelle, joka alkaa sopimuksen voimaantulosta ja päättyy 31 päivänä elokuuta 1977. Olisin kiitollinen, jos voisitte vahvistaa vastaanottaneenne tämän kirjeen ja vahvistaa, hyväksyykö hallituksenne sen sisällön." Minulla on kunnia vahvistaa vastaanottaneeni tämän ilmoituksen ja vahvistaa, että hallitukseni hyväksyy sen sisällön. Vastaanottakaa, Arvoisa Puheenjohtaja, korkeimman kunnioitukseni vakuutus. (Allekirjoitus) . . . . . . . . . . . Egyptin arabitasavallan valtuuskunnan puheenjohtaja Kirjeenvaihto sopimuksen 20 artiklasta Arvoisa Puheenjohtaja, Minulla on kunnia ilmoittaa seuraava: Sopimuksen 20 artiklan panemiseksi täytäntöön on hyväksytty seuraavat määräykset: 1. Yhteisen tullitariffin alanimikkeeseen 23.02 A kuuluvien leseiden, lesejauhon sekä viljan seulomisessa, jauhamisessa tai muussa käsittelyssä syntyneiden muiden jätetuotteiden, jotka ovat peräisin Egyptistä, yhteisöön tuontiin sovellettavan maksun muuttuva maksuosa lasketaan jalostettujen vilja- ja riisituotteiden tuonti- ja vientijärjestelmästä 29 päivänä lokakuuta 1975 annetun neuvoston asetuksen (ETY) N:o 2744/75 2 artiklan määräysten mukaisesti alennettuna 3 kohdassa tarkoitetulla määrällä. 2. Edellä 1 kohtaa sovelletaan, jos Egypti soveltaa mainitussa kohdassa tarkoitettujen tuotteiden vientiin erityistä maksua, jonka määrä on sama kuin se, jolla tuontimaksun muuttuvaa maksuosaa alennetaan, ja jos tämä maksu vaikuttaa yhteisöön tuotaessa noudatettaviin hintoihin. 3. Määrä, jolla tuontimaksun muuttuvaa maksuosaa alennetaan, on 60 prosenttia niiden tuontimaksujen keskimäärästä, joita sovelletaan sitä kuukautta edeltävien kolmen kuukauden aikana, jonka aikana tämä määrä vahvistetaan. Komissio vahvistaa tämän määrän viimeistään sitä vuosineljännestä edeltävän kuukauden kymmenentenä päivänä, jonka aikana määrää sovelletaan. Vuosineljänneksellä tarkoitetaan kolmen kuukauden kausia, jotka alkavat 1 päivänä helmikuuta, 1 päivänä toukokuuta, 1 päivänä elokuuta ja 1 päivänä marraskuuta kunakin vuonna. Jos tämän sopimuksen voimaantulo ei kuitenkaan ajoitu jonkin vuosineljänneksen alkuun, ensimmäistä tuontimaksun alentamista sovelletaan kuluvan vuosineljänneksen kuukauden tai kuukausien aikana. 4. Selvitys erityisen vientimaksun suorittamisesta annetaan siten, että tulliviranomaiset tekevät tavaroiden tavaratodistuksen kohtaan "Huomautuksia" jonkin seuraavista merkinnöistä: Taxe spéciale à l'exportation appliquée Saerlig udførselsafgift opkrævet Sonderausfuhrabgabe erhoben Applicata tassa speciale all'esportazione Bijzondere uitvoerheffing voldaan >VIITTAUS FILMIIN> (Allekirjoitus ja toimipaikan leima) Olisin kiitollinen, jos voisitte vahvistaa vastaanottaneenne tämän kirjeen ja vahvistaa, hyväksyykö hallituksenne sen sisällön. Vastaanottakaa, Arvoisa Puheenjohtaja, korkeimman kunnioitukseni vakuutus. (Allekirjoitus) . . . . . . . . . . . Euroopan talousyhteisön valtuuskunnan puheenjohtaja Arvoisa Puheenjohtaja, Tänä päivänä päivätyllä kirjeellänne olette ystävällisesti ilmoittaneet minulle seuraavaa: "Minulla on kunnia ilmoittaa seuraavaa: Sopimuksen 20 artiklan panemiseksi täytäntöön on hyväksytty seuraavat määräykset: 1. Yhteisen tullitariffin alanimikkeeseen 23.02 A kuuluvien leseiden, lesejauhon sekä viljan seulomisessa, jauhamisessa tai muussa käsittelyssä syntyneiden muiden jätetuotteiden, jotka ovat peräisin Egyptistä, yhteisöön tuontiin sovellettavan maksun muuttuva maksuosa lasketaan jalostettujen vilja- ja riisituotteiden tuonti- ja vientijärjestelmästä 29 päivänä lokakuuta 1975 annetun neuvoston asetuksen (ETY) N:o 2744/75 2 artiklan määräysten mukaisesti alennettuna 3 kohdassa tarkoitetulla määrällä. 2. Edellä 1 kohtaa sovelletaan, jos Egypti soveltaa mainitussa kohdassa tarkoitettujen tuotteiden vientiin erityistä maksua, jonka määrä on sama kuin se, jolla tuontimaksun muuttuvaa maksuosaa alennetaan, ja jos tämä maksu vaikuttaa yhteisöön tuotaessa noudatettaviin hintoihin. 3. Määrä, jolla tuontimaksun muuttuvaa maksuosaa alennetaan, on 60 prosenttia niiden tuontimaksujen keskimäärästä, joita sovelletaan sitä kuukautta edeltävien kolmen kuukauden aikana, jonka aikana tämä määrä vahvistetaan. Komissio vahvistaa tämän määrän viimeistään sitä vuosineljännestä edeltävän kuukauden kymmenentenä päivänä, jonka aikana määrää sovelletaan. Vuosineljänneksellä tarkoitetaan kolmen kuukauden kausia, jotka alkavat 1 päivänä helmikuuta, 1 päivänä toukokuuta, 1 päivänä elokuuta ja 1 päivänä marraskuuta kunakin vuonna. Jos tämän sopimuksen voimaantulo ei kuitenkaan ajoitu jonkin vuosineljänneksen alkuun, ensimmäistä tuontimaksun alentamista sovelletaan kuluvan vuosineljänneksen kuukauden tai kuukausien aikana. 4. Selvitys erityisen vientimaksun suorittamisesta annetaan siten, että tulliviranomaiset tekevät tavaroiden tavaratodistuksen kohtaan "Huomautuksia" jonkin seuraavista merkinnöistä: Taxe spéciale à l'exportation appliquée Saerlig udførselsafgift opkrævet Sonderausfuhrabgabe erhoben Applicata tassa speciale all'esportazione Bijzondere uitvoerheffing voldaan >VIITTAUS FILMIIN> (Allekirjoitus ja toimipaikan leima) Olisin kiitollinen, jos voisitte vahvistaa vastaanottaneenne tämän kirjeen ja vahvistaa, hyväksyykö hallituksenne sen sisällön." Minulla on kunnia vahvistaa vastaanottaneeni tämän ilmoituksen ja vahvistaa, että hallitukseni hyväksyy sen sisällön. Vastaanottakaa, Arvoisa Puheenjohtaja, korkeimman kunnioitukseni vakuutus. (Allekirjoitus) . . . . . . . . . . . . Egyptin arabitasavallan valtuuskunnan puheenjohtaja